Tinggi Secara Alami Ikuti Nasihat Doktor Ini. Selamat Tanpa Bahan Kimia

Terdapat lambakan produk supplemen untuk menambah ketinggian bagi orang dewasa di pasaran pada hari ini. Apa yang pasti, kebanyakkan produk tersebut hanya menawarkan testimoni dan dipromosikan oleh selebriti tanpa bukti jelas keberkesanan produk tersebut.
Namun ingin saya nyatakan di sini bahawa jika anda sudah mencapai usia dewasa, ketinggian TIDAK akan berlaku lagi. Apatah lagi pelbagai scammer mendakwa produk mereka boleh menambahkan ketinggian antara 2cm ke 15 cm.
Akan tetapi, sekiranya anda masih muda remaja atau mempunyai anak-anak yang sedang membesar, hah mari saya kongsikan beberapa tips untuk mempercepatkan proses menambah ketinggian anda atau anak anda.

1. Ambil Diet Makanan Yang Seimbang
Makanan Seimbang Untuk Pembesaran Tulang
Diet pemakananan yang seimbang akan membuat anda menjadi lebih tinggi dan berasa lebih baik. Apakah diet yang sesuai untuk tumbesaran tulang?
Banyakkan pengambilan protein tanpa lemak. Protein seperti beans, kacang soya, dan kekacang dapat membantu meningkatkan pertumbuhan otot dan tulang yang sihat. Elakkan pengambilan berlebihan ‘simple’ karbohidrat seperti pizza, kek, gula-gula, dan soda kerana diet ini akan merencatkan pertumbuhan tulang anda.Makan banyak sumber kalsium yang terdapat dalam sayur-sayuran hijau seperti bayam dan kale, dan dalam makanan yang diperkaya. Kalsium amat pentinng untuk membantu mempromosikan tumbesaran tulang yang sihat.Dapatkan diet zink yang mencukupi. Terdapat beberapa kajian walaupun masih tidak kukuh telah menunjukkan kemungkinan hubungan antara kekurangan zink dan masalah tumbesaran di kalangan kanak-kanak lelaki. Sumber zink yang baik termasuk gandum, labu dan squash seeds dan kacang dapat membantu meningkatkan proses pembesaran tulang.Dapatkan vitamin D yang mencukupi. Vitamin D menggalakkan pertumbuhan otot dan tulang pada kanak-kanak. Kekurangan vitamin D boleh menyebabkan terbantutnya tumbesaran kanak-kanak dan menyebabkan peningkatan berat badan di kalangan remaja perempuan. Vitamin D dapat ditemui dalam alfalfa dan cendawan, serta makanan diperkaya dengan Vitamin D seperti susu dan bijirin. Walau bagaimanapun, sebahagian besar sumber Vitamin D kita boleh didapati daripada pendedahan cahaya matahari yang mencukupi. Hanya 15 minit sehari di bawah matahari (secara purata) dapat memastikan kita mendapat bekalan Vitamin D yang diperlukan.
2. Banyakkan Bersenam semasa Remaja dan Fasa Tumbesaran

Kerap bersenam dapat membantu anda atau anak anda menambah ketinggian mereka dengan cepat semasa usia remaja. Keluar dan lakukan senaman dan serta pergerakkan otot sekurang-kurangnya 30 minit setiap hari.
Sertai gym daripada sekarang. Menyertai gym akan membantu anda memberi banyak latihan kepada otot dan membuat anda bermotivasi untuk bersenam (anda akan berasa seperti orang yang bodoh jika anda berada di gym tetapi tidak bersenam).Bersukan. Orang yang bersukan akan menggunakan daya saing semulajadi mereka untuk membakar kalori tambahan dan ini amat baik untuk mendapatkan tubuh yang lebih tinggi. Jika tidak ada apa-apa yang mahu anda lakukan, maka anda boleh bangun dan mula berjalan kaki. Berjalan ke kedai runcit. Berjalan ke perpustakaan. Berjalan kaki ke sekolah. Berjalanlah ke mana-mana yang penting anda membakar kalori dan menggerakkan otot anda.
3. Dapatkan Tidur Yang Mencukupi
Tidur secukupnya untuk menambah ketinggian
Tidur adalah masa yang amat penting untuk tumbesaran semasa kanak-kanak sehingga remaja. Tidur yang mencukupi dapat memberi badan kita lebih banyak masa untuk proses pertumbuhan. Dapatkan antara 9 hingga 11 jam tidur setiap malam semasa usia remaja. Hormon pertumbuhan manusia dihasilkan secara semula jadi di dalam badan kita terutamanya semasa fasa tidur deep sleep. Tidur yang baik dan sihat akan menggalakkan pengeluaran hormon tumbesaran, yang dicipta di dalam kelenjar pituitari dan merangsang proses pembesaran tulang dan otot secara semulajadi.
4. Cari Pasangan Yang Tinggi

Para saintis menganggap bahawa 60% hingga 80% ketinggian anda ditentukan oleh genetik manusia. Oleh itu, sekiranya ibubapa anda mempunyai ketinggian yang baik, maka ianya boleh mempercepatkan proses menambah ketinggian dari awal zaman kanak-kanak. Jadi, jika anda mahu anak-anak yang tinggi, maka carilah pasangan yang mempunyai keluarga dengan genetik ketinggian tubuh badan.
5. Elakkan Minuman Berkafein
Elakkan pengambilan kaffein kepada Kanak-kanak
Kajian menunjukkan kafein tidak merencatkan tumbesaran kanak-kanak secara langsung. Akan tetapi pengambilan kafein boleh mengganggu tidur yang lena dan seterusnya merencatkan pengeluaran hormon tumbesaran sekaligus secara tidak langsung membantut proses menambah ketinggian anda atau anak anda.
6. Jauhi Merokok / Asap Rokok
Asap Rokok Boleh Mengganggu Tumbesaran Kanak-kanak
Pada hakikatnya, merokok dan kesan asap rokok kepada tumbesaran kanak-kanak dan remaja masih tidak dapat diputuskan. Kajian oleh Columbia University’s Internet Health Resource mendapati bahawa walaupun kaitan antara asap rokok dan terbantutnya tumbesaran adalah tidak kuat namun kanak-kanak yang kerap menghidu asap rokok basi adalah lebih pendek berbanding kanak-kanak yang tidak menghidu asap rokok basi.
Rokok juga mengandungi pelbagai bahan kimia yang boleh mengganggu kestabilan hormon tumbesaran dan memberi kesan jangka panjang dari sudut masalah kesihatan yang secara tidak langsung akan membantutkan tumbesaran seorang remaja atau kanak-kanak

7. Elakkan Pengambilan Steroids Tanpa Pemantauan Doktor
Pengambilan Steroids tanpa nasihat dan pemantauan doktor akan menghalang perkembangan tulang pada kanak-kanak dan remaja selain mengurangkan jumlah sperma, mengecilkan saiz payudara, meningkatkan tekanan darah dan meletakkan mereka risiko serangan jantung kepada mereka.

Oleh itu, sekirannya seorang remaja atau kanak-kanak terpaksa mengambil steroid seperti kes serangan Asthma atau lelah atau masalah kesihatan yang lain, pastikan pemberian steroid dibuat oleh doktor mengikut dos dan garis panduan yang dibenarkan sahaja. Elakkan membeli steroid yang dijual tanpa preskripsi atau pemantauan doktor.

Baiklah, itu sahaja tips perkongsian saya pada hari ini. Masih ada banyak lagi tips untuk membantu tumbesaran kanak-kanak di luar sana. Sekiranya anda ada cadangan mahupun terdapat kesalahan fakta, sila tinggalkannya di ruangan komen di bawah. Jangan lupa kongsikan artikel ini.

Sumber: drafiqrahim.com


Racun Ulat Buatan Sendiri, Guna 3 Bahan Dapur Saja, Berkesan dan Jimat!

Tanaman kecil-kecilan kita di rumah seperti pokok cili, pokok daun kari, daun kunyit dan sebagainya selalu menjadi mangsa ulat. Habis tanam-tanaman jadi mangsa si ulat kecil ni.

Daun pokok kita yang segar bugar habis dibotakkan si ulat kecil ni. Geram juga melihatnya. Sebenarnya ada cara untuk hasilkan racun buatan sendiri bagi mengelakkan ulat-ulat ini dari terus berleluasa di pokok kesayangan kita. Bagaimana?

Makcik ni ada la tanam pokok-pokok dalam pasu seperti pokok limau kasturi, limau purut, pandan, daun kesum, halia, kunyit, kencur, serai dan lain-lain. Tapi musuh utama dalam industri adalah ulat.

Bila melawat pokok je, daun-daun semua dah botak. Bawah pokok berterabur benda bulat-bulat macam biji sawi yang merupakan najis En Ulat. So bagi mengelak dari pencabulan ke atas pokok kesayanganku itu, bolehlah dibunuh dengan racun buatan sendiri.

Bahan-bahan:
Bawang Putih
Cili
Sabun Basuh Pinggan

Cara:

1. Tumbukkan cili padi dan bawang putih bersama-sama.

2. Tumbuk dengan kulit dan tangkai pun boleh. Sukatan pun ikut suka hati, sesedap rasa.

3. Dah lumat, masukkan dalam bekas.

4. Lepas tu, campurkan sedikit air. Biarkan sejam dua untuk meresapkan kepanasan cili tadi ke air.

5. Tapis dan masukkan dalam bekas yang kita nak gunakan untuk spray.

6. Masukkan 1 sudu besar sabun basuh pinggan dan goncang.

Boleh la di spraykan ke pokok-pokok kita. Gerenti En Ulat akan menggeletek kepanasan. Berkesan dan paling penting jimat!

Lebihan bahan tumbuk sambal belacan bolehlah dibancuh sedikit dengan sabun basuh pinggan kita. Dah jadi seperti petua yang diajarkan oleh saudari kita ni.
Paling penting sekali JIMAT! Jadi jom kita cuba.


“Suruhlah isteri belajar Masak, Mesti Nanti Lagi Sayang.” Tak Sangka Ini Jawapan Dr Say Bila Netizen Minta Isteri Masak. Padu!

Dalam satu perkongsian, doktor Dan juga influencer, Dr Say Shazril memuatnaik topik berkenaan isteri wajib masak jika mahu suami sayang.

Bapa kepada dua orang cahaya mata ini terkejut bila mana ada yang meninggalkan komen kepadanya supaya meminta isterinya memasak. Dengan cara itu akan membuatkan Dr Say bertambah sayang.

Tidak dinafikan, setiap pasangan suami isteri punya cara tersendiri untuk mencipta bahagia. Namun, bukanlah yang boleh mengundang stres kepada pasangan.

“Baru2 ni sy dapat comment berbunyi begini “Dr Say suruh lah Dr Azu belajar masak, mesti nanti lagi sayang”. Terduduk sy dibuatnya sebab ingat tahun 1992 je orang fikir gitu, tak sangka 2022 masih lagi ada comment sebegitu.

Jujur mengakui, isterinya Dr Azura sememangnya pandai memasak. Bukan sahaja menu biasa bahkan jika dia meminta memasak sesuatu resipi pasti akan ditunaikan.

Namun, sebagai suami dia tidak mahu menambahkan tekanan dalam diri isterinya memandangkan dia sudah penat dengan kerja dan belajar.

“FYI, bini sy pandai je masak. Nasi ayam, nasi lemak, mee goreng, ikan stim u name it, she can cook it. Cuma sy yg suruh dia takyah masak. Why? Bini sy bekerja, doktor & at the same time ambil Masters.

“Sy tengok dia berhempas pulas, stress2 maka logik akal sebagai seorang manusia & suami, adakah sy nak suruh dia masak lepas susah2 semua tu? Semestinya tak.

Kata Dr Say lagi, tidak semestinya untuk menambahkan rasa sayang suami, seseorang isteri itu harus memasak. Sebaliknya banyak cara lain yang boleh dilakukan.

“Kalau dia ada free time dia masak ja untuk sy. Dia masak sy ok, dia tak masak pun sy ok. “Tapi kalau wife masak sure husband lagi sayang”. Ahaa kat situ Bintu silap ye Bintu. Ada baaanyak lagi cara lain seorang isteri boleh membuatkan suaminya menyayanginya.

“Bagi sy, sy happy sesangat dah kalau wife always around physically & emotionally. Nak ajak dia lepak shopping/ tengok movie, dia ada. Nak ajak dia brain storm topik2 ig sy, dia ada. Dia tolong jaga anak masa sy tengah karang cerpen ni pun sy bersyukur sesangat dah.

Tambah Dr Say lagi, di dalam agama sendiri tidak menyatakan tugas isteri untuk memasak. Sementelah zaman sekarang isteri bekerjaya dan pulang ke rumah sudah lambat dan penat.

“In a nutshell, dalam agama takde menyatakan bahawa tugas isteri adalah untuk masak. Zaman sekarang ramai isteri2 yg bekerjaya. Balik kerja dah lambat, nak kemas rumah (yg juga bukan tanggungjawab seorang isteri ye), nak jaga anak, lepas tu nak suruh dia masak lagi, dah bila masa husband & wife nak berbonding?

“Sekarang ada Food Panda, Grab Food make use of that. Jadi janganlah rigid sangat dalam perkara ni yg penting makan sekali as a family dah memadai. Ape pendapat korang? Ke bagi korang isteri wajib pastikan ada makanan bawah tudung saji tu? Open discussion please.

Pandangan Dr Say ini mendapat respond daripada pengikutnya. Rata-rata bersetuju dengan apa yang disampaikan oleh Dr Say.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


Stres Melayan Karenah Anak-Anak, Nak Jer Bertukar Jadi ‘Raksasa Hijau’.Tapi  Kena Bersyukur Sebab Tak Semua Orang Ada Anak

Karenah anak-anak memang adakalanya membuatkan ibu bapa hilang sabar. Penat bekerja, ditambah pula perangai anak-anak betul-betul menduga iman. Tetapi bila diingatkan kembali apabila anak-anak sudah besar, pasti ibu bapa akan merindui saat-saat tersebut.

Kadang-kadang kita stress sangat melayan so called kerenah anak-anak ?

Tapi comment kat status Vivy ni memang terbaik ?

Saya selalu juga rasa luar biasa “seronok” (baca = stress terlajak) bila bawak 4 orang anak keluar sorang-sorang tanpa maknya ?

Anak yang ini meragam nak yang itu.

Anak yang lagi satu melalak nak yang ini.

Belum part dah masuk kereta tak pakai seluar atau tertinggal kasut (paling tak tahan, masuk kereta jer ada bau semacam – diapers ?)

Bila marah, merajuk lak (yelah, ada 3 princess yang sensitif macam perempuan).

Fuh, terasa menguji keimanan betul ?

Ikutkan hati, nak jer bertukar jadi raksasa hijau ???

Tapi bila memikirkan yang hagaman diorang ni “sekejap” jer…

And this moment will soon end and will remain as memories…

Saya selalu raikan jer (sambil membebel dan memekak ?)

Dan selalu saya ingatkan diri untuk bersyukur sebab tak semua orang ada anak.

Yang ada anak pula, bukan semua yang dapat spend masa dengan anak-anak.

Bersyukur juga anak-anak sihat, ceria dan mampu tersenyum gembira.

Ini semuanya rezeki, amanah dan ujian yang Allah pinjamkan kepada kita.

Juga saya selalu teringat yang anak-anak tak pernah minta untuk lahir ke dunia; biasanya kita yang beria doa nak anak.

Semoga kita semua dapat menjadi ibu bapa mithali dan memikul amanah yang diberi sebaiknya ?


Bila Dah Jodoh! Jarak Usia 37 Tahun, Anak Tak Sangka Dapat ‘Ayah Muda’

Sesungguhnya jodoh itu rahsia Allah. “Kun Fayakun” (“Jadilah, maka jadilah…”). Kita sebagai umat Islam kerana reda dan percaya itu ada hikmahnya.

Semakin hebat amal dan pendekatan seseorang kepada Allah, semakin Allah sayang. Bila Allah semakin sayang, pastinya Allah nak serahkan diri kita pada jodoh yang paling terbaik. Yang akan menyayangi dan menghargai kita sepenuh hati.

Begitu juga dengan kisah pasangan unik ini. Perkahwinan dengan pasangan jarak usia kini seakan menjadi biasa.

Lelaki yang berkahwin dengan perempuan muda biasa. Namun jarang kita dengar lelaki muda berkahwin dengan perempuan yang lebuh tua. Kalau dah jodoh tidak ke mana dan usia tua bukan penghalang untuk mendirikan rumah tangga.

Menerusi menerusi hantaran yang dimuat naik di laman TikToknya, seorang wanita memaklumkan ibunya berkahwin sekali lagi selepas berpisah dengan suaminya terdahulu

Perkongsian itu telah menarik perhatian netizen apabila ibunya yang berusia 60 tahun itu telah memilih seorang jejaka yang berusia 23 tahun sebagai suaminya. Pelbagai respon pelbagai reaksi netizen.

Melihat gambar perkahwinan wanita berkenaan di majlis perkahwinannya dengan suaminya yang berusia 28 tahun dan ini bermakna, bapa tirinya adalah lima tahun lebih muda berbanding dengan suaminya.

Meninjau di ruangan komen, rata-rata netizen menitipkan doa dan meluahkan teruja melihat pasangan bahagia itu walaupun jarak usia yang jauh.


Hari Ketiga Isteri Pengsan, Uri Pula Dah Membusuk! Padu Perkongsian Doktor Ini

Jangan buat main dengan nyawa ni. Tuhan bagi satu aje nyawa untuk manusia, jika 9 nyawa macam kucing tak pe lah juga. Sebagaimana yang sedang hangat diperkatakan sekarang, isu homebirth yang boleh mengundang maut jika salah langkah tanpa pengawasan pakar perubatan bertauliah. Malah ia bukan perkara baru. Cuma dibimbangi  jika tiada pendedahan, akan memberi impak kepada yang mengamalkannya.

Pada tahun 2013 saya pernah menulis tentang satu kes homebirth datang dengan komplikasi di hospital saya.

Itulah kes homebirth terancang pertama yang saya jumpa.

Seorang wanita bersalin dirumah dibantu oleh suaminya tetapi pengsan pada hari ketiga.

Kelam kabut si suami usung si isteri ke hospital. Mula-mula mereka ke hospital swasta terkemuka di KL, sampai dua hospital mereka pergi. Namun bukan saja ditolak mentah-mentah, malah dimarahi pula oleh doktor pakar disana kerana membuat kerja gila sengaja bersalin sendiri di rumah.

Siapa lah yang sudi nak bersihkan tahi bila dah berterbangan ditiup kipas?

Terpaksa lah mereka menebalkan muka ke hospital kerajaan yang mereka pandang hina itu.

Bila ditanya belajar bersalin dari mana, mula-mula si suami tak mengaku belajar dari kelas dikendalikan doula. Dia hanya berkata belajar dari buku dan Youtube. Tak lama selepas itu dia sendiri terlepas cakap; tersebut ‘doula’, ‘waterbirth’ dan ‘delayed cord clamping’. Pecah rahsia.

Selonggok uri yang dah membusuk dikeluarkan

Siap mengaku uri dah keluar semua. Tapi rupanya bila isteri dibawa masuk dewan bedah, nah; selonggok uri yang dah membusuk dikeluarkan! Satu dewan bedah terpaksa kami sembur spray pewangi.

Kata uri dah keluar tapi rupa uri pun dia tak tahu sebenarnya!

Mujur saja si isteri tak meninggal dunia dirumah akibat tumpah darah. Tetapi datang dengan nyawa-nyawa ikan; dengan tekanan darah rendah dan demam akibat renjatan kuman (septic shock).

Tak mahu anak divaksinkan

Selepas dua hari di ICU, isterinya beransur pulih. Ingatkan insaf selepas dah sihat, rupanya makin bongkak dengan kita. Dituntut tak mahu ubat itu ini, tak mahu divaksinkan anak (baby pun dibawa ke hospital juga sebab demam). Semuanya kimia beracun bagi mereka.

Cepat-cepat kami discajkan dia. Malas nak melayan orang yang tak tahu diuntung ni.

Kedua-dua suami isteri ini bukan orang biasa-biasa.  ya. Suaminya jurutera syarikat cari gali terkemuka, isterinya eksekutif syarikat swasta. Ingatkan ilmu tinggi boleh membawa mereka ke jalan yang benar. Rupanya sesat ke jahanam.

Itulah permulaan saya berkenalan dengan puak pro-cari penyakit ni. Bila dah kenal lama, saya dah tahu, tak guna kita nasihatkan mereka yang sesat jauh ni. Bak kaum Nabi Nuh; nasihat itu hanya menambahkan kedegilan mereka.

Kita nasihat dan educate mereka yang atas pagar dan masih mencari kebenaran sahaja.

Jika anda betul-betul ikhlas mahukan kebenaran, Tuhan akan tunjukkan jalannya.

Pada yang dah sesat jauh tu, selagi anda tak buang ego, sampai bila-bila pun jalan kebenaran takkan nampak dimata.


Hanya Rendam Bendi, Mampu Turun Kolestrol. Boleh Cuba!

Ramai yang ingin mencari petua nak turunkan kolestrol. Selain mendapatkan rawatan hospital, tidak salah mencuba beberapa petua.

Begitu juga dengan petua ini yang menggunakan kacang bendi sahaja.

Ikuti perkongsian ini.0

Turunkan Kolestrol dengan Air Ini

Saya selalu mengalami kebas-kebas kaki. Suami pula tinggi bacaan kolestrol.

Selepas amalkan minum air ini saya tidak lagi kebas kaki, kolestrol suami juga telah turun. Berbaloi kan dari berhabis duit beli ubat setiap bulan.

Cara penyediaannya:

Kacang bendi 10 – 15 biji dibasuh dan dipotong.
Air masak 1 liter.
Masukkan bendi yang telah dipotong ke dalam air.
Simpan di dalam peti sejuk.
Minum selalu.
Bila air telah habis, boleh ditambah air semula hingga penuh. Air boleh ditambah sehingga 3 kali sahaja.
Jangan bimbang jika airnya jadi makin likat. Rasanya akan jadi makin sedap diminum segar.

Cubalah. Semoga bermanfaat.

Kalau ibu atau bapa anda ada Diabetes, kena cepat stop guna Gula Pasir dalam minuman. Tawar? Tak tawar, manis. Guna Pemanis Tanpa Kalori, rasa manis yang tidak menaikkan paras gula dalam darah. Info boleh baca di Sihat Tanpa Gula.

Kredit: Erika Khoriawati via pesan bonda


“Gitu Je Dia Lempar” Hairul Azreen Lepaskan Anak Dalam Kolam, Keberanian Alisa Aisyah Raih Pujian!

Waktu anak kecil ni la, macam-macam aktiviti perlu diajar kerana di usia mereka ini apa yang mereka belajar mudah untuk ‘diserap’. Jadi, bila besar nanti mereka praktikkan sahaja apa yang dipelajari tidak kira dalam akademi mahupun sukan.

Misalnya seperti berenang, ramai ibu bapa yang mendedahkan aktiviti air tersebut kepada anak-anak untuk belajar berenang dari kecil. Tidak ketinggalan, pasangan selebriti Hairul Azreen dan Hanis Zalikha turut mengajar anak mereka berdua berenang, malah sering berkongsi mengenai aktiviti yang dilakukan mereka bersama dengan anak-anak sehingga berjaya meraih perhatian ramai.

Baru-baru ini, Hairul berkongsi video yang memaparkan anak perempuannya, Alisa Aisyah sedang bermain kolam renang.

Menerusi hantaran tersebut, Hairul melepaskan Alisa ke dalam kolam renang dan membiarkannya berenang dengan sendiri.

Perkongsian tersebut juga turut dirakam oleh Hanis yang sedang melihat suami dan anaknya itu bermain kolam renang.

Namun apa yang mencuri perhatian ramai adalah keberanian Alisa yang pintar berenang itu walaupun baru berusia tiga tahun.

Meninjau ke ruangan komen, rata-rata memuji sikap Hairul dan Hanis yang mengajar anak-anak mereka melakukan aktiviti lasak sebegini di awal usia kanak-kanak.

Bukan itu sahaja, ada juga segelintir yang mengatakan bahawa pasangan suami isteri ini sudah mengajar anak-anak mereka berenang semenjak awal lagi dan oleh kerana itu, mereka berani melepaskan Alisa ke dalam kolam renang secara bersendirian.

Sekadar info, Hanis Zalikha dan Hairul Azreen mendirikan rumah tangga pada Jun 2015 dan dikurniakan dua cahaya mata iaitu Yusuf Iskandar, 6 dan Alisa Aisyah, 3.


Jangan Dongak Kepala Ketika Pendarahan Hidung! Alert Tunjuk Ajar Dr Ni.

Hidung kerap berdarah boleh jadi disebabkan oleh gejala alergik rhinitis yang tidak dikawal dengan baik, terutama pada kanak kanak.

Pemakanan yang tidak dijaga juga akan menambah terukkan keadaan. Hidung yang gatal pada pesakit yang mengalami alergik rhinitis ini akan menyebabkan pesakit kerap menggosok pada hidung. Luka pada kawasan dalam hidung akibatnya boleh menyebabkan pendarahan sangat mudah berlaku.

Ini yang selalu masyarakat kita lakukan. Mendongak ke atas supaya darah berhenti dan tidak lagi keluar.
Dua perkara perlu dipastikan apabila pendarahan hidung sedang berlaku.
1. Pendarahan hidung berhenti.
2. Tidak berlaku komplikasi tambahan kepada pesakit.
Oleh itu, beberapa langkah perlu dan MESTI dilakukan apabila pendarahan hidung berlaku.
1. Bertenang. Ini perkara paling penting bagi memastikan anda melakukan perkara yang sepatutnya.
2. Tundukkan kepala. JANGAN DONGAKKAN KEPALA. Apabila anda dongakkan kepala anda ke atas, ia akan menyebabkan darah daripada hidung masuk ke salur pernafasan. Ini boleh mengakibatkan komplikasi lebih buruk berlaku!
3. Tekan, compress atau pinch pangkal hidung anda. Ini akan memastikan pendarahan hidung berhenti.
4. Letakkan ais pada bahagian dahi bagi mengurangkan pendarahan daripada terus berlaku.
5. Lakukan langkah ini selama 15-20 minit. Jika pendarahan berkurang, lakukan sekali lagi.
6. Jika tidak ada tanda-tanda pendarahan akan berhenti, segera ke hospital. Pendarahan perlu dihentikan segera.

Jangan cuba-cuba masukkan air ke dalam hidung untuk mencuci dan menghentikan pendarahan. Ia tidak membantu.


Naikkan Seri Wajah Makin Menjadi Bila Rajin Amal Petua Mudah  Ni!

Bab cantik orang perempuan menang tak nak kalah.  Kalau boleh serba serbi, dari hujung rambut hingga hujung kaki akan dipastikan terjaga rapi.Tujuannya satu, untuk terlihat cantik.

Untuk itu, bolehlah amalkan petua ini untuk membantu menjaga kecantikan dari dalam secara dengan mengamalkan minum air herba ini.

PETUA AWET MUDA GUNA EMPAT BAHAN SAHAJA

Wajah kemerah-merahan, tak bersolek pun dah cantik! Jeleskan tengok wanita yang mempunyai kulit begini kan?

Sebenarnya kita pun boleh jadi ‘flawless’ tau.
Apa kata korang cuba rahsia awet muda dengan petua tradisional ni untuk menaikkan seri wajah dan muka lebih ‘glowing’.

Check it outttt.

Bahan-Bahan:

2 sudu besar Susu tepung Omega /susu rendah lemak
1 sudu kecil serbuk kunyit asli SuzyHoney
2 sudu kecil madu
6 biji badam ditumbuk kasar
Semug air – suhu bilik

Cara-Cara:
1. Campurkan semua bahan bahan ke dalam periuk, kecuali madu.
2. Buka api perlahan dan kacau sehingga merenih selama 30 saat
3. Tutup api dan tulang ke dalam mug
4. Masukkan madu, kacau dan boleh terus diminum

Untuk hasil yang maksimum, amalkan minum dua kali seminggu sebelum tidur. Boleh diamalkan semasa haid.

Kajian menunjukkan badam dapat membantu untuk mereka yang menghadapi masalah obesiti atau mereka yang ingin tampil langsing.

Asid lemak yang terkandung dalam badam bukan sahaja mampu menyekat selera, tetapi juga akan memberikan anda tenaga.

Manakala bahan aktif dalam kunyit yang dipanggil cucurmin kaya dengan antioksidan yang bantu lindungi sel badan daripada rosak. Dia juga melawan penyakit dan jangkitan.

Madu mempunyai kandungan antioksida yang tinggi dan melambatkan penuaan. Madu berupaya melindungi sel sel tubuh daripada radikal bebas.

Cuba tau,korang nak gojes kan kan kan kan?


“Bahagia Itu Mahal, Jagalah Perasaan Isteri…”. Deep Perkongsian Suami Ini Hal Hubungan Suami Isteri

Dua hari ini isteri saya selalu cakap. Awak, saya risau dan takut bila dengar hadith fitnah akhir zaman ramai wanita akan ikut dajjal dan Nabi Muhammad s.a.w lihat ramai wanita dalam neraka. Antara dosa besar wanita adalah tidak taat suami. Aibkan suami.

Saya diam lama. Dalam kereta saya pegang tangan isteri. Saya sayang awak kerana Allah. saya sentiasa maafkan awak, saya redha awak. saya banyak kurang sebagai seorang suami, banyak susahkan awak. Awak baik sangat jaga saya. Banyak perkara lagi saya tidak tunai tanggungjawab sebagai seorang suami.

Saya pesan kat isteri dan ini mungkin semua pembaca boleh cakna. Jagalah solat awal waktu, lagi 5 minit nak masuk waktu kena bersiap. Habis azan terus solat. Jaga aurat. Nak jemur baju diluar rumah pun kena tutup aurat. Banyakkan sedekah, jaga kebersihan diri, jangan tinggal tahajjud dan dhuha.

Jika awak buat semua ini dan suami redha terhadap awak. Allah janji pilihlah pintu syurga mana yang awak mahu. Senangkan isteri nak masuk syurga. Jawab saya kat isteri.

Tuan puan. Berkasih sayanglah kerana Allah s.w.t. Carilah redha Allah dalam hubungan suami isteri. Berusahalah untuk jadi suami isteri yang lebih baik dari semalam. Bahagia itu mahal, apa guna jika sebuah perkahwinan itu buatkan kita tidak bahagia.

Para suami didiklah isteri kearah agama yang sempurna. Berlemah lembutlah terhadap mereka. Jagalah perasaan mereka. Hargailah mereka.

Moga Allah beri bahagia kepada kita semua dalam keredhaannya. Moga Allah mudahkan perjalanan kita untuk menuju ke syurga.


Petua Mudahkan Urusan Rumah Tangga & Jaga Kesihatan, Ni Koleksinya!

Memahami tugas kita sebagai isteri dan ibu, tentunya banyak kerja-kerja rumah harus dilakukan dan tidak hanya sibuk memastikan semuanya sempurna, bahkan kesihatan dan kecantikan diri juga perlu diambil kira.

Oleh itu, apa kata amalkan petua yang disenaraikan oleh Farah untuk info bersama. Jom semak.

Petua-petua untuk diamalkan.

✓ Semut benci timun, letakkan kulit timun berdekatan dengan lubang atau sarang semut atau di mana terdapat banyak semut.

✓ Untuk mengilatkan cermin, cucilah dengan minuman Sprite.

✓ Untuk menanggalkan chewing gum yang melekat pada baju, masukkan baju tersebut ke dalam freezer dan simpan selama 1 jam.

✓ Untuk memutihkan baju putih, rendam dengan hirisan lemon selama 10 minit.

✓ Untuk rambut nampak berseri, bubuh 1 sudu teh cuka makan dan sapu rata di bahagian atas rambut, kemudian terus dibilas.

✓ Untuk membanyakkan jus lemon, rendamkan lemon di dalam air panas selama 1 jam.

✓ Untuk menghindarkan bau busuk pada sampah di dapur, letakan sekeping roti ketika kita memasak.

✓ Kalau baju terkena dawat, untuk menghilangkannya, sapu ubat gigi pada tempat yang terkena dawat itu dan biarkan ubat gigi tersebut hingga kering kemudian baru cuci.

✓ Untuk menghindarkan tikus, taburkan serbuk lada hitam di mana tikus selalu ada. Tikus akan lari dan bermain jauh dari situ.

✓ Meminum air suam 1 atau 2 gelas sebelum tidur boleh mengurangkan 90% dari serangan jantung. Begitu juga bila bangun pagi.

Seperti yang kita maklum, air sangat penting pada sistem badan kita tapi kadang-kadang kita tidak ambil tau kenapa kita harus meminum air suam.

Meminum air pada masa yang sesuai dengan kadar maksimum yang diperlukan oleh tubuh manusia akan membawa kesan yang baik:

• Meminum 1 gelas air selepas bangun boleh mengaktifkan organ-organ dalaman.
• Meminum 1 gelas air 30 minit sebelum makan membantu penghadaman.
• Meminum 1 gelas air sebelum mandi boleh membantu mengurangkan tekanan darah.
• Meminum 1 gelas air sebelum tidur boleh menghindarkan stroke dan serangan jantung.

*Jangan kedekut ilmu. kongsi untuk manfaat bersama..

sumber : Farah Nur Fadzil


Muridnya Kemalangan, Setiap Hari Wanita Ini Datang Ke Rumah Mengajar Muridnya. Kisah Guru Ini Sungguh Inspirasi!

Guru akan berbuat apa sahaja untuk anak didiknya. Dan bukan mudah menjadi seorang guru yang terbaik. Kepuasan apabila anak-anak didikannya berjaya.

Cikgu Nam ini seorang guru sekolah rendah. Beliau seorang guru yang mempunyai jiwa dan semangat guru sejati.

Cikgu Nam selalu bangkit dan fight untuk murid-muridnya. Apa sahaja demi kepentingan murid, dia bangkit dan mempertahankan.

Pernah beliau mempertahankan murid-murid yang tidak mampu membayar yuran disebabkan kemiskinan sehingga pentadbir memanggil beliau dan berkata,

“You walau bagus mengajar, you tetap bukan cikgu yang bagus jika tidak pandai kutip duit dari murid-murid.”

Disebabkan selalu fight untuk murid, Cikgu Nam sehingga hari ini belum dianugerahkan APC. Markahnya prestasinya sedang-sedang saja saban tahun.

Namun beliau tidak kisah itu semua, asalkan beliau mengajar dengan ikhlas dan murid beliau berjaya itu merupakan kepuasan yang tidak terhingga padanya.

Kehebatan Cikgu Nam mengajar tidak boleh dipertikaikan lagi. Murid-murid bawah tunjuk ajar beliau tidak pernah seorang pun gagal dalam mata pelajaran Matematik.

Wahhh, memang sangat memberi inspirasi pada aku sebagai guru Matematik juga.

Bahkan, masa kami bersama Miss Nam ajar aku beberapa teknik untuk beri murid mudah faham tentang sifir dan juga bahagi, salah satu ‘jantung’ utama dalam Matematik.

Dan apa yang melayakkan beliau memenangi Anugerah Guru Inspirasi McDonald’s kali ini?

Beliau dicalonkan oleh bekas muridnya yang kini berjaya menjadi pegawai bank.

Muridnya ini asalnya malas belajar dan dari keluarga miskin.

Suatu hari muridnya kemalangan dan patah kaki. Rumah murid ini ditingkat tiga. Jadi dia tidak ke sekolah selama dua bulan.

Apa yang Cikgu Nam buat?

Setiap hari Cikgu Nam ke rumah murid ini untuk mengajar semua subjek. Ya, beliau ajar semua subjek sepanjang dua bulan itu.

Sebaik murid ini sihat, beliau hadiahkan murid ini sebuah basikal untuk murid ini ke sekolah.

Dengan jasa dan pengorbanan Cikgu Nam, muridnya bertekad untuk belajar bersungguh-sungguh sehingga berjaya.

Dan hari ini, murid yang dulunya nakal, malas, miskin dan tiada siapa sangka boleh berjaya menjadi seorang pegawai bank yang bagus.

Terima kasih kepada McDonald’s Malaysia yang mewujudkan anugerah seperti ini.

Anugerah yang membolehkan sesiapa sahaja dicalonkan tanpa prejudis. Pencalonan ikhlas dari hati mereka yang melihat dan merasai sendiri pengorbanan dan jasa seorang guru.

Anugerah seperti ini memberi peluang kepada guru-guru yang selama ini banyak berkorban masa, tenaga dan wang ringgit namun tidak dipandang oleh orang atasan.

Ianya satu anugerah besar. Ia lebih dari sekadar trofi dan sejumlah wang ringgit. Ia adalah penghormatan.

Ya, ia penghormatan terbesar buat insan yang bernama guru.

– Kisah inspirasi kawan-kawan yang hebat –


Rumah Tiba-Tiba Terbakar,  Jangan Cemas, Ini Yang Patut Ibu Ayah Ajarkan Pada Anak-Anak!

Menghadapi kebakaran memang langsung tidak terfikirkan oleh kita. Namun api yang kecil yang kemudian menjadi marak, adalah lawan yang tak termampu untuk kita tangani. Sebagai ibu bapa apa yang boleh kita lakukan adalah sentiasa mengingatkan anak-anak kita.

Sebagai ibu dan ayah, pengetahuan dan orang kata, ‘sentiasa beringat’ adalah yang selalu dan sentiasa kita kena amalkan. Ajar dan didiklah anak-anak kita untuk lebih peka dengan sekeliling.

Jika kebakaran berlaku, persiapkan ilmu untuk mereka dan ajar mereka untuk bertindak. Ini antara yang boleh ibu dan ayah bekalkan sebagai ilmu untuk anak-anak.

1. Tenang saat menghadapi kebakaran. Jangan cemas! Bila tenang, otak akan dapat berfikir dengan baik apa tindakan yang harus kita buat.

2. Jika kebakaran kecil dan masih boleh diatasi, segera padamkan dengan alat pemadam yang ada seperti APAR (Alat Pemadam Api Ringan) atau dengan kain atau guni yang dibasahi air.

3. Jika kebakaran disebabkan oleh litar pintas, segera matikan suis utama di rumah kita. Perlu segera bertindak!

4. Tutup kawasan terjadi kebakaran agar tidak menjalar ke ruang lain tetapi jangan dikunci.

5. Jika kebakaran besar, segera keluar rumah dan ajak semua keluarga meninggalkan rumah dengan segera!

6. Jangan sibukkan diri untuk mengumpulkan barang di dalam rumah. Jika kesemua barang berharga ini mampu dicapai dengan mudah, langkah ini mungkin boleh anda lakukan. Jika tidak, tinggalkan sahaja. Nyawa anda dan keluarga lebih penting!

7. Berjalanlah dengan tenang, jangan lari dan jangan panik.

8. Ketika berjalan atau berlari, peluk anak-anak yang masih kecil dan ucapkan kata-kata yang baik buat mereka.

9. Jika asap tebal ketika berjalan atau dalam satu kawasan, tutup hidung dengan baju dan jangan sampai anda dan anak-anak menyedut asap.

10. Jika melalui pintu yang tertutup, periksalah suhu terlebih dahulu dengan meletakkan belakang telapak tangan di pintu. Kemudian pegang tombol pintu, jika panas tukar jalan lain untuk keluar.

11. Usahakan untuk berada di kawasan yang terbuka luas untuk bernafas. Cari kawasan yang anda pasti selamat untuk anda dan anak-anak!

Tip Keselamatan Keluarga
Ini yang dikongsikan oleh seorang lelaki yang pernah menghadapi saat kebakaran di rumahnya. Apa yang boleh dikongsikan olehnya adalah sentiasa beringat dan buat beberapa langkah penting untuk menghadapi saat luar jangka seperti ini. Ini yang patut ibu ayahlakukan di rumah.

Tip 1: Pastikan rumah anda mempunyai dua pintu untuk keluar masuk dengan mudah. Ini penting dan pintu ini jugalah yang akan menjadi penyelamat anda kelak.

Tip 2: Pastikan jalan menuju ke pintu ini tidak dihalang oleh susunan perabot atau barang yang buat anda sukar nak bergerak. Bila berlaku kebakaran, pasti laluan lebih lancar.

Tip 3: Buat kunci pendua. Letakkan pada dua atau tiga kawasan berbeza dan paling penting mudah dicapai ketika anda tidur. Ketika panik, anda hanya mampu capai apa yang ada di depan mata sahaja!

Tip 4: Beli alat pemadam api di rumah. Beli Fire Extinguishers jenis ABC powder untuk kebakaran jenis kertas, kayu, elektrik dan gas. Tak mahal pun, sekitar RM110 sahaja.

Tip 5: Tak salah kalau anda nak beli dan pasang alat pengesan asap kebakaran atau smoke detector fire safety di rumah. Bila menyedari ada asap yang muncul, alat pengesan ini akan berbunyi. Lebih selamat!

Tip 6: Kalau ada duit lebih lagi elok juga belikan selimut tebal atau fire blanket, khusus untuk memadamkan api.

Tip 7: Kena latih isteri dan anak-anak jika berlaku kemungkinan kebakaran. Ajar apa yang kita patut buat seperti langkah di atas.

Ini sangat penting!


8 Cara Ni Nampak Biasa-Biasa, Tapi Buat Kasih Sayang Suami Isteri Makin Intim. Cubalah!

Alam rumahtangga menuntut suami isteri untuk memberikan komitmen yang sepenuhnya dan berkongsi hidup dengan pelbagai aspek malah dalam berumah tangga, isteri adalah orang penting bukan sahaja tulang belakang keluarga tetapi indivdu yang mengetahui semua ‘rahsia’ dalam keluarga tersebut.

Bagi mengekalkan kasih sayang dan kebahagiaan itu, suami isteri harus memainkan peranan bersama, amalan tersebut bukan sahaja dipraktikkan oleh pasangan baharu sahaj sebaliknya, turut dikekal kepada pasangan yang lama.

Bagi memperbaharui cinta suami isteri, disenaraikan  8 panduan utama

Puji dan peluk
Setiap pasangan perlu saling memuji dan menghargai antara satu sama lain, terutamanya dalam semua aspek kehidupan. Juga setiap pasangan suami isteri hendaklah meluahkan kecintaan melalui pelukan yang mesra antara satu sama lain kerana pelukan berkenaan kasih sayang berterusan.

Selepas bangun awal dan membersihkan diri, anda dan pasangan juga akan mempunyai banyak peluang untuk solat berjemaah bersama-sama. Jika suami ke masjid untuk solat subuh, bolehlah anda membantu menyiapkan baju dan menghantarnya ke pintu. Jika solat bersama, hubungan antara suami dan isteri lebih utuh. Selalunya, kita akan saling bersalaman dan bermaafan selepas solat. Ia memberikan keberkatan dan kemanisan dalam hubungan suami isteri.

Penghargaan
Pasangan mana yang tidak suka apabila setiap kelakuan dan perbuatan dihargai, jadi amalkan penghargaan kepada pasangan supaya pasangan tidak merasakan terpinggir, walaupun nampak ringkas tetapi sebenarnya ia membawa makna mendalam perhubungan.

Nostalgia dating

Kembalikan nostalgia ketika kali pertama keluar dating. Aktiviti sebegini dapat membantu mengembalikan momen terindah yang pernah anda dan pasangan lalui dahulu. Barulah terasa pemikiran anda dan pasangan positif sambil dibuai momen sweet!

Perhatian
Sentiasalah memberikan perhatian yang khusus terhadap pasangan agar pasangan tidak diabaikan.

Pergaulan
Menjaga batas-batas pergaulan dengan orang lain bagi mengelakkan daripada berlakunya salah faham, menimbulkan perasan tidak selesa seterusnya boleh menimbulkan keretakan rumah tangga.

Buat kejutan

Asyik isteri je bangun pagi dan perlu memasak sarapan untuk keluarga. Di sebelah tengah hari pula perlu membasuh pakaian dan mengemas rumah. Apa kata, si suami juga bangun awal pagi dan bantu isteri menyediakan sarapan di dapur. Aktiviti sebegini membantu mengeratkan lagi hubungan anda bersama pasangan. Mulakan hari anda dengan aktiviti positif di rumah.

Ucapan rindu

‘I love you’ adalah perkataan ajaib dan ungkapan romantis ini mampu memberi semangat kepada pasangan setiap kali dilafazkan dengan nada yang lembut. Jangan lupa cakap ‘I love you‘ kepada pasangan sebelum pergi ke tempat kerja dan setiap kali sebelum tidur. Pasangan anda juga akan menyedari bertapa berhargai dirinya dan terasa disayangi. Barulah setiap rutin harian anda akan jadi positif!

Moga perkahwinan bahagia sehingga akhir hayat.


Anak Akan Bersekolah Darjah 1 Tahun Hadapan? Buat Semakan Penempatan Sekolah Segera & Jangan Terlepas Pandang!

Pejam celik pejam celik tidak sangka masa begitu cepat berlalu. Rupanya kini kita sudah masuk ke fasa pertengahan tahun untuk melangkah ke tahun 2022. Terasa banyak perkara yang masih belum selesai dan perlu diatur sebaik mungkin untuk merialisasikan impian dan harapan hidup sebagai mana yang dirancang.

Pun begitu, buat ibu ayah jangan terlepas pandang berkenaan proses semakan kemasukan anak-anak tahun 1 di Sekolah KPM bagi sesi 2022 telah pun dipaparkan dalam sistem Permohonan Tahun 1 Online bermula 1 Ogos bagi semua sekolah di Semenanjung Malaysia KECUALI bagi sekolah-sekolah di Wilayah Persekutuan Putrajaya yang hanya akan dibuka mulai 1 November 2021.

Berikut dikongsikan cara membuat semakan bagi pendaftaran yang telah dibuat bagi sesi 2022 dan 2023 bermula 1 Mac yang lalu.

Semakan Tahun 1 Sesi 2022 / 2023
Proses pengesahan dan semakan penempatan boleh dibuat berdasarkan panduan berikut:

2.Tekan butang Log masuk
3.Klik pada Semakan Status Permohonan Tahun 1
4.Setelah itu, pilih Semakan Penempatan
5.Status permohonan murid akan dipaparkan.
6.Pengguna boleh mencetak surat penempatan sekolah dan surat persetujuan kesihatan untuk tujuan rujukan.

TINDAKAN IBU BAPA
Berikut adalah tindakan yang perlu dilakukan ibu bapa setelah membuat semakan penempatan anak.

PERAKUAN PENEMPATAN

PERMOHONAN RAYUAN
1. Permohonan RAYUAN PENEMPATAN hanya dibuat secara ONLINE dalam sistem dan TIADA proses RAYUAN MANUAL.

2. Sekiranya ingin membuat RAYUAN, perakuan online perlu dibuat kerana Butang RAYUAN hanya akan aktif selepas proses PERAKUAN ibu/bapa/penjaga dilaksanakan.

3. Keputusan RAYUAN adalah MUKTAMAD dan perlu DISEMAK sendiri ibu/bapa/penjaga dalam sistem yang sama.

4. Keputusan RAYUAN perlu dicetak dan DISIMPAN oleh ibu/bapa/penjaga dengan SELAMAT untuk kegunaan PENDAFTARAN ke sekolah bila diperlukan.

Nak tahu, KELUARGA ada hadiah wang tunai RM500 nak beri kepada anak-anak anda! Caranya mudah sahaja, anda perlu kongsikan perasaan rasa bangga menjadi anak Malaysia.


Beras Pulut Rahsia Putihkan Kulit Muka Dengan Cepat. Nak Kulit Muka Glowing & Flawless Secara Alami, Cuba Petua Yang Dikongsikan Ini

Kalau perasan orang Siam muka mereka semuanya cantik dan paling penting kulit licin dan gebu. Jerawat? Memang tak pernah ada.Orang kata amalan mereka makan pulut sejak kecil dan inilah rahsianya. Ya, itu hakikatnya. Pulut Ayam yang jadi makanan popular mereka adalah menu ruji saban hari. Makan pulut macam makan nasi agaknya dan inilah rahsia kulit cantik mereka.

Jika tak mampu nak amalkan makan pulut setiap hari, apa kata kita amalkan petua buat masker daripada beras pulut yang dikongsikan Siti Zainab di facebooknya! Jom tengok apa bahan-bahannya.

Masker Putih Gebu

Bahan-Bahan:

Kelebihan Masker Rose & Beras Pulut

Setelah dah cuba baru anda akan tahu hasilnya. Gabungan beras pulut dan rose bud ini buat muka jadi lebih cerah dan gebu. Malah ia juga boleh menghilangkan parut-parut jerawat serta menghaluskan lagi kulit anda. Jadi rugi kalau tak cuba!

Rose bud mengandungi dua kali Vitamin C berbanding buah oren. Susu tepung pula bagi kesan cerah dan lembap. Lakukan rawatan ini dua tiga kali seminggu untuk hasil superb glow dan cerah gebu.


Pucuk Labu Miliki Khasiat Untuk Kesuburan & Ikhtiar Bagi Pasangan Yang Inginkan Anak. Bonda Rozita Kongsikan Caranya.

sayuran lain ini juga yang dikatakan boleh membantu mempercepatkan kehamilan. Secara spesifiknya sayuran jenis ini mengandungi zink, asid lemak omega 3, antioksidan dan nutrisi lain yang meningkatkan kesuburan wanita, ovulasi dan kualiti telur.

Bagi yang merancang untuk menimang cahaya mata, boleh amalkan sayuran ini.
1. Bayam
Mengandungi zat besi, folat, zink dan antioksidan yang baik untuk kesuburan wanita dan membantu wanita untuk cepat hamil. Boleh amalkan hidangan bayam secara sihat seperti dikukus, direbus atau dijadikan salad.

2. Daun Bit
Kita biasa mendengar manfaat ubi bit tapi jarang mendengar khasiat daunnya. Ia sebenarnya kaya zat besi yang penting untuk membantu kehamilan. Daun bit juga kaya vitamin C dan folat, yang merupakan nutrisi lain diperlukan untuk kehamilan.

3. Brokoli

Brokoli membersihkan tubuh dari metabolit hormon seperti lebihan metabolit estrogen dalam tubuh yang mengganggu hormon-hormon kehamilan normal.

4. Biji labu dan tiram
Biji labu dan tiram tinggi kandungan zink, zat besi dan asid lemak omega-3. Kekurangan zink dalam tubuh secara langsung berkait dengan ketidaksuburan lelaki dan wanita. Pengambilan khasiat ini penting dalam menjaga kualiti telur dan sperma selain membantu melindungi sperma dari kerosakan kromosom.


“Dapat Jumpa Bidadari Hari Ini.” Sejak Pemergian Isteri Ke Negara Abadi, Bapa Sering Bertanya Keadaan Ibu Di Sana

Bagi yang pernah merasa kehilangan, pastinya anda tahu bagaimana sakitnya menanggung kerinduan pada yang telah pergi selamanya.

Terasa kalau boleh diputarkan masa, pasti kita akan memilih untuk menikmati detik terindah bersama orang-orang yang disayangi.

Begitulah agaknya yang dirasai oleh seorang suami yang sedang meratapi pemergian isterinya. Manakah tidak, sudah bertahun-tahun hidup bersama, terasa janggal apabila salah seorangnya tiada.

“Agak-agak mama okay ke dekat kampung abadi sana,” tanya seorang bapa kepada anaknya. Mama yang dimaksudkan adalah isterinya yang sudah pergi buat selamanya.

Melihat kepada keadaannya, benarlah kata orang rindu kepada seseorang yang berbeza alam sesungguhnya tidak terperi sakitnya. kerinduan itu seperti tiada penghujungnya. Kerinduan yang tiada bernoktah dan tidak tahu harus dituju ke mana.

Melalui satu video tular di aplikasi TikTok, seorang anak sempat merakam bagaimana bapanya sering termenung jauh membayangkan keadaan arwah ibunya di alam barzakh sejak pemergian ibunya itu.

Mashitah Sedik berkata dalam kesemua lapan adik-beradiknya, dia yang paling rapat dengan bapa dan memahami duka yang sedang dilaluinya.

“Pada Julai 2020, ibu didiagnos dengan kanser payudara. Sebelum tu ibu diserang minor stroke pada sebelah kanan badan.

“Untuk strok, ibu dapatkan rawatan di Hospital Serdang, kami ingat ibu boleh recover dan semuanya sudah selesai. Tapi ada seorang jururawat ni beritahu kami dia syak ibu ada sakit lain juga.

“Jadi kami pun buat pemeriksaan lanjut, ternyata ibu ada kanser payudara tahap dua. Kami ikhtiar buat kemoterapi enam cycles (kitaran), setiap cycle memang nampak ibu semakin kepenatan dan lesu.

“Kemoterapi itu kurang berkesan, kanser payudara ibu meningkat jadi tahap empat. Kami cuba pula radioterapi lima cycles berterusandari Isnin sampai Jumaat, tapi sejak dari tu, kesihatan ibu terus merosot,” cerita Mashitah.

Keadaan ibu Mashitah menjadi tenat apabila dia tidak lagi boleh berjalan dengan sendirinya dan mengalami kesukaran untuk bernafas.

“Ibu hanya terlantar atas katil. Bila kami check balik, rupanya kanser ibu dah merebak ke bahagian kepala dan belakang badan.

“Pada Jun 2022, ibu dimasukkan ke hospital. Kemudian doktor cakap kepada kami yang ibu dah tak ada harapan untuk sembuh. Mereka cuma boleh berikan morfin untuk kurangkan sakit ibu.

“Kami sekeluarga dalam masa seminggu selepas tu cuba nak deny hakikat ni, sukar sangat nak terima. Kami bawa ibu pulang ke rumah dari hospital untuk bagi ibu berehat pada hari-hari terakhirnya,

“Sepanjang ibu dekat rumah, saya memang tak berenggang dengan ibu dan selalu teman dia,” kata Mashitah yang menetap di Puchong, Selangor.

Namun begitu, ajal tidak akan lewat atau cepat walau sesaat dan akhirnya ibu Mashitah dijemput Ilahi.

“Waktu tu pukul 6 petang, saya dekat sebelah ibu nampak mata dia terbuka, saya ingat dia terjaga sebab sebelum tu dia tidur. Saya pun panggil abah.

“Bila abah saya check, rupanya itu hembusan nafas dia yang terakhir dan ibu saya dah tak ada. Ibu pergi di depan mata kami semua.

“Ibu baru berumur 61 tahun, masih muda lagi tapi dia dah meninggalkan kami. Yang paling terkesan dengan pemergian ibu sudah semestinya abah, mereka berkahwin selama 30 tahun lebih.

“Susah senang mereka bersama untuk besarkan kami. Dari bekerja kutip botol sehingga jadi pengawal keselamatan untuk sara kami adik-beradik, banyak memori yang mereka kongsi,” kata Mashitah.

Mashitah berkata sejak ibu meninggalkan mereka, hidup bapanya seakan  sepi dan kosong.

“Abah saya umur 70 tahun. Setiap sudut yang abah pandang di dalam rumah kami ni akan mengingatkan dia kepada ibu. Arwah ibu adalah sebahagian daripada nyawa dan jiwa dia.

“Kalau kami keluar jalan ke mana-mana pun, abah tak nak overnight lama-lama sebab dia risau kalau roh ibu datang melawat rumah, tak ada siapa yang akan sambut dia, kepercayaan orang tua-tua.

“Abah pun kerap berlapar, biasanya ibu yang akan jaga makan minum dia tapi semua tu dah tak ada. Jadi saya yang kena pergi tanya dia nak makan apa sebab kalau tidak memang dia senyap sahaja dan ikat perut.

“Bila kami jamu dia air, kadang-kadang dia complain cakap tak sama macam yang ibu selalu buatkan untuk dia, jadi dia akan bangun buat sendiri untuk kena dengan cita rasa dia,” cerita Mashitah.

Selain itu, Masyitah juga memberitahu bibir bapanya sering mengalunkan ayat suci Al-Quran untuk disedekahkan kepada arwah isterinya.

“Ayah akan sering duduk seorang sama ada di ruang tamu atau di dalam bilik tidur dia, air mata mengalir turun, sambil dia buka bacaan Yasin di YouTube dan ikut baca sekali, untuk dihadiahkan kepada arwah ibu.

“Abah juga suka tanya soalan yang saya pun tak ada jawapannya, contoh dia tanya macam mana agaknya rupa tempat tinggal ibu di alam sana atau ibu tenang ke di sana.

“Kalau rasa rindu sangat, abah akan pergi lawat pusara ibu. Lepas itu dia akan selfie hantar dekat group family, dia tulis dia dapat jumpa bidadari dia hari ni, minta ibu jaga diri baik-baik dekat sana, macam dia bermonolog sendirian.

“Saya nak gembirakan abah tak berdaya sebab apa pun yang saya cakap tak akan mampu rawat luka di hati dia,” kata Mashitah.

Menutup perkongsian, Mashitah berharap dia dapat memanfaatkan masa yang ada bersama bapanya dengan sebaik mungkin.

[TIPS]


“Semua Rezeki Bukan Untuk Diri Kita Sebagai Suami & Ayah Tapi Keluarga.” Aaron Aziz Titip Pesanan Buat Aliff Aziz Undang Sebak!

Aliff Aziz  muncul juara Gegar Vaganza musim ke-8 sekaligus menepati ramalan oleh peminat program berkenaan.

Biarpun mendapat tentangan sengit dari peserta Vikki Palikat Dan Suki, namun kekuatan vokal dan persembahan mantap suami kesayangan Bella Astillah tidak mampu dipertikai lagi.

Ucapan tahniah membanjri ruangan media sosial milik Aliff Aziz, penyanyi dari Singapura ini. Selain peminat, rakan selebriti turut berbuat demikian. Antaranya termasuklah Dato Aaron Aziz yang memuatnaik ucapan Yang cukup bermakna buat penyanyi Sayang ini.

“Tahniah Adik. Abg am proud of you. I know you can do something great and accomplish something not only for yourself but utk Isteri dan anak anak jugak. Ingat pesanan Abg dalam DM conversation kita.

“Don’t look back just forward baru lah kita boleh ke hadapan. Semua rezeki Bukan utk diri kita sebagai Suami dan Ayah Tapi utk keluarga.

Sambil menyatakan rasa kagum, pelakon filem KL Gangster ini turut menitipkan Doa semoga Aliff terus bersikap humble menjauhkan diri dari orang yang bersifat toksik.

“Alhamdulillah ALLAH naik kan you Dan memberkati mu dgn this great comeback. Stay humble always and stay away from toxic people. Congrats once again @iamaliffaziz.

Turut berkongsi kegembiraan dan ucapan tahniah pastinya peminat setia Aliff. Rata-rata melahirkan rasa syukur dan berharap Aliff terus berusaha gigih lagi untuk berjaya tanpa melupakan isteri dan keluarga.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


Kenali Tanda-Tanda Suami Sayang Isteri. Pasti Buat Hubungan Intim Makin Hangat!

Ada seorang isteri muda yang risau apabila terbaca kenyataan seorang Ustaz di FB yang mengatakan, “ Suami isteri yang boleh berkekalan hingga ke akhir hayat ialah apabila sayangnya suami kepada isteri melebihi sayang isteri kepada suami ”.

Apakah tanda-tanda suaminya itu melebihi sayangnya kepada dia?

Disini dikongsikan 10 tanda suami sayang terlebih sayang pada anda

#1 Semasa naik tidur, suaminya peluk sekejab isterinya seolah-olah untuk memanaskan dirinya seketika. Selepas itu dia berdengkur sendirian.

#2 Jika dia mencium isterinya, ciumannya mendalam seolah-olah menyedut oksigen di dalam kulit pipi isterinya.

#3 Suka ajak makan bersama sama ada di dalam ataupun di luar rumah dan meminta isterinya memilih sendiri menu setiap kali membuat pesanan.

#4 Tidak sabar untuk pulang ke rumah sebaik sahaja selesai tugas-tugas resmi di pejabat atau dengan masyarakat. Ketibaannya pula dengan senyuman meleret apabila disambut oleh isteri atau anak-anak.

#5 Jika sesuatu keadaan dia terpaksa solat fardhu di rumah, dia suka isterinya menjadi makmum.

#6 Suka memberi hadiah kepada isteri terutama sekali pulang daripada “outstation” dan menunggu maklum balas daripada isteri terhadap hadiahnya itu.

#7 Jika isteri duduk disebelahnya walaupun dia pada ketika itu sedang fokus melihat rancangan TV yang dia minati, dia akan berikan ruang untuk isterinya menghimpit di sebelahnya dan melayan “gangguan kenakalan” isterinya seketika.

#8 Jika dia tidak penat atau tiada apa-apa kerja penting yang perlu di selesaikan di rumah, dia akan cuba untuk membantu isterinya kerja-kerja maskulin di rumah.

#9 Dia selalu puji isterinya di mana saja dia berada atau paling minimum dia tidak mengeji isterinya depan kawan-kawan atau sanak saudaranya.

#10 Jika isterinya membuat kesilapan, dia selalu tegur dengan menggunakan bahasa yang tidak menyakitkan hati isterinya dengan ungkapan seolah-olah dia hanya memberikan pandangan sahaja yang mungkin pandangannya itu tidak benar kerana dia yakin jika ada perangai isterinya yang dia benci, Allah minta dia bersabar dan Allah memberikan jaminan bahawa disebalik apa yang dibenci itu, ada kebaikan yang tersangat banyak disediakan oleh Allah.

“Wahai orang-orang yang beriman, tidak halal bagi kamu mewarisi perempuan-perempuan dengan jalan paksaan, dan janganlah kamu menyakiti mereka (dengan menahan dan menyusahkan mereka) kerana kamu hendak mengambil balik sebahagian dari apa yang kamu telah berikan kepadanya, kecuali (apabila) mereka melakukan perbuatan keji yang nyata.

Dan bergaulah kamu dengan mereka dengan cara yang baik. Kemudian jika kamu benci kepada mereka (disebabkan tingkah-lakunya, janganlah kamu terburu-buru menceraikannya), kerana boleh jadi kamu bencikan sesuatu, sedang Allah hendak menjadikan pada apa yang kamu benci itu kebaikan yang banyak (untuk kamu).

An Nisa:19

Jika suami anda ada satu sahaja tanda di antara sepuluh yang disenaraikan di atas, maknanya dia sayang pada anda. Jika lebih daripada satu, maknanya dia terlebih sayang. Selamat menyayangi isteri.


Rasa Rumah Macam Kena ‘Gangguan’ Pusat Rawatan Alternatif Ini Tunjuk Kaedah Cara Nak ‘Pagar’.

Rumah ku syurgaku, sudah tentu kita mahu hidup denga selesa di rumah tanpa sebarang gangguan.

Namun selalu kita mendengar  kisah aneh mengenai makhluk halus dan sihir yang kadang kala tidak dicapai dek akal. Malah, kebiasaannya kita akan menjadi sedikit paranoid setelah mendengar cerita-cerita ajaib dan pelik daripada orang lain.

Sebagaimana perkongsian daripada Pusat Rawatan As-Syifa An-Nur yang berkongsi cara untuk ‘pagar’ rumah untuk mengelak dari sebarang gangguan. Ia juga boleh diguna pakai juga untuk pejabat dan kedai.

Cara Pagar Rumah, Kedai dan Perjabat :

Assalamualaikum,,atas permintaan ramai yang ingin mengatahui cara-cara pagar rumah, kedai dan perjabat dengan ini saya kongsikan sekali lagi. Mudah-mudahan memberi mafaat kepada kita semua.. Insya Allah.

Anda baru beli rumah, baru masuk rumah sewa, rumah yang anda duduki selama ini tiba-tiba rasa seakan ada makhluk lain yang cuba menganggu, ahli keluarga anda selalu mengadu tidak boleh tidur, ditindih atau nampak sesuatu atau anda rasa suasana dalam rumah anda tidak seperti sebelumnya.

Pertama sekali pastikan rumah anda bebas tangkal, tak kiralah pelaris ke, ibu duit ke, minyak pengasih ke, sila kumpulkan dan musnahkan terlebih dahulu.

Musnahkan barang-barang tersebut dengan air yasin selama 1 hari diluar rumah. Kemudian anda boleh bungkus masuk dalam plastik dan ditanam, dibakar atau dibuang ke sungai yang jauh dari kawasan rumah.

Kaedahnya:

NOTA:

Apa pun pagar yang anda ikhtiarkan, yang paling utama sekali ialah penghuni rumah tersebut. Anda haruslah menjaga suasana kerohanian di dalam rumah.

Hidupkan suasana rumah anda dengan solat, mengaji, zikir, ibadah seluruh isi keluarga dengan ikhlas sepenuh pengharapan pada Allah SWT.

Jadilah rumah anda sebagai rumah orang Islam, buang semua gambar2 artis yang ada didinding, buang tangkal-tangkal azimat, buang patung-patung yang menyerupai makhluk bernyawa, elakkan perkara berunsur zina dalam rumah dan kurangkan dimain muzik-muzik yang melalaikan.

Inilah antara punca rosaknya suasana kerohanian didalam rumah sehingga anda sendiri yang sebenarnya membuka ruang yang besar dengan dibentang karpet merah berserta bunga api bagi mengalu-alukan kehadiran syaitan memasuki rumah anda.

Jaga hubungan kita dengan Allah SWT, maka Allah SWT akan jaga kita, Wallahualam, .Insya Allah.

Jangan tinggalkan amalan ini kerana rumah yang sentiasa dilaungkan azan dan membaca suruh Al-Baqarah syaitan@jin tidak berani masuk.

Sumber : Pusat Rawatan As-Syifa An-Nur


“Suami Isteri Kena Saling Melengkapi & Paling Penting Solat Berjemaah.” Kunci Kekal Bahagia Ustazah Isfadiah & Suami.

Sering bersiaran di televisyen dan dikenali sebagai pendakwah selebriti, nama Ustazah Isfadiah Mohd Dasuki, sudah sinonim dalam kalangan masyarakat. Beliau merupakan pendakwah selebriti yang sering menjadi tetamu jemputan di radio dan televisyen terutamanya dalam topik keibubapaan dan fiqh wanita. Kini, beliau aktif mengendalikan seminar dan program khususnya keibubapaan.

Kecil molek sahaja orangnya dan bibir tak pernah lekang dek senyuman setiap kali bertutur. Berpendirian tegas dalam setiap perkara yang dilakukan sudah cukup membuktikan anak kelahiran Klang, Selangor ini seorang wanita hebat. Hasil perkahwinan dengan Ustaz Muhidin Mokter, pasangan ini dikurniakan 6 cahaya mata.

Aktif bersiaran di kaca televisyen sejak 2010 melalui saluran TV Al Hijrah (TVAH) sebelum menjadi tetamu untuk saluran TV yang lain. Beliau sebelum itu bergelar pensyarah di Pusat Asasi Universiti Islam Antarabangsa (UIA) pada tahun 2000 hingga 2012.

Sepanjang bergelar pensyarah, banyak pengalaman diperoleh terutamanya mengenai personaliti dan akhlak individu terutama anak muda.

Biarpun sibuk dengan urusan kerja, namun sebagai ibu dan isteri, beliau menyatakan masa bersama anak-anak ibarat emas.

“Saya anggap waktu bersama anak adalah masa terbaik untuk mengetahui aktiviti mereka. Biasanya saya akan luangkan masa dengan mereka antara waktu maghrib dan isyak. Dari situ saya boleh mengetahui permasalahan mereka dan perancangan untuk hari esok.

“Memandangkan sikap saya yang tegas dalam mendidik anak-anak, konsep perbincangan jadi keutamaan. Setiap apa yang dilakukan oleh anak, saya akan ambil tahu demi kebaikan mereka.

“Menghukum anak bukanlah jalan penyelesaian. Jadi cara terbaik saya lebih suka menerangkan setiap kesalahan mereka,” katanya.

Bercerita mengenai cara beliau mendidik enam permata hatinya, tiada apa yang lebih. Cuma aspek pemakanan amat ditekankan iaitu dengan mengamalkan pemakanan sunnah dan solat berjemaah selain disiplin dalam pengurusan waktu.

“Alhamdulillah kesemua anak dapat menerimanya dan saya bersyukur anak sulung sudah pun melanjutkan pengajian di universiti, dua sedang belajar di sekolah menengah dan tiga lagi mengikuti pembelajaran dari rumah di bawah pemantauan saya dan suami.

Di samping itu, aktiviti kebajikan salah satu aktiviti keluarga setiap kali kami berkumpul.

“Biasanya kami sekeluarga akan melakukan aktiviti kebajikan dengan melawat rumah orang tua, anak yatim dan membantu orang gelandangan.

“Dari situ sikap tolong-menolong dapat dipupuk dan secara tidak langsung mendedahkan kepada anak-anak nilai kasih sayang dan prihatin kepada insan yang kurang bernasib baik,” katanya.

“Jika ada waktu cuti yang panjang, saya dan suami akan membawa anak-anak bercuti bagi melihat suasana di tempat orang bagi memastikan mereka bersyukur dengan nikmat yang diperoleh hari ini,”ujar ustazah Isfadiah.

Berkongsi kunci kebahagiaan rumah tangga, pasangan ini mengakui saling melengkapi adalah rahsia bahagia.

“Sebagai isteri, kena hormat pada suami dan mengkaguminya. Kedua, adalah sentiasa prihatin dengan keperluan dan kena tahu dan ambil perhatian apa yang suami sukai. Kena saling melengkapi, complete each other bukan compete ye dan paling utama adalah solat berjemaah inilah yang paling penting, tarik sahaja tangan suami untuk solat bersama,”ujar Ustazah lagi.


Tak Sangka Garam Banyak Manfaat. Ibu-Ibu Cuba Masukkan Ke Dalam Mesin Basuh Dan Lihat Hasilnya.

Garam merupakan salah satu bahan yang sangat penting bagi metabolisme tubuh. Ramai orang menggunakan garam hanya sebagai perasa saja, tapi sebenarnya garam memiliki kegunaan lain yang tak kurang pentingnya. Ramai yang tidak tahu mengenai hal ini.

Ternyata kegunaan garam banyak sebenarnya. Jom baca ni:

♥ Campuran air suling dan garam akan menjadi air saline. Jenis garam seperti ini banyak digunakan hospital untuk infusi.

♥ Mengubati sinusitis. Titiskan pada hidung dengan kandungan air garam untuk meredakan selsema, ini dapat dibeli di farmasi. Atau kamu juga boleh membuatnya sendiri dengan takaran 240 ml (satu gelas) air hangat + ½ sdt garam + ½ sdt baking soda.

♥  Mengatasi gusi yang berdarah. Berkumurlah menggunakan air garam.

♥ Mengatasi jerawat. Campurkan ¼ sdm garam dengan air hangat. Kemudian rendam kapas ke dalam larutan tersebut, lalu tempelkan kapas ke atas jerawat dan biarkan selama 1 minit.

♥ Untuk detoks kulit. Larutkan secawan garam ke dalam tab mandi yang berisi air hangat. Mandi menggunakan air garam ini boleh mengeluarkan racun dari tubuh.

♥ Mencegah rambut putih dan gugur. Selain itu, garam juga boleh mengatasi kulit kepala yang gatal.

♥  Membersihkan pakaian kotor. Campurkan garam ke dalam mesin cuci ketika mencuci.

♥ Untuk menghilangkan minyak pada selimut, gunakan 1 sdm garam. Selain boleh membersihkan, garam tidak akan merosak selimut.

♥ Ketika kasut berbau tidak sedap, taburkan garam ke dalam, maka bau peluh yang tidak sedap akan terserap. Kasut yang diperbuat dari getah, pertama kali boleh direndam terlebih dahulu dengan air garam selama setengah hari. Hal ini membuat kasut menjadi lebih tahan lama dan tidak cepat rosak.

♥ Rendam berus gigi ke dalam air garam panas selama 30 minit, maka hal ini akan membuat berus gigi menjadi tahan lama.

♥ Setiap pagi minum segelas air garam, boleh membantu menjaga kesihatan jantung.

♥ Mengatasi warna stoking kaki yang tidak sama. Masukkan stoking ke dalam air garam panas selama 1 jam. Setelah itu warna akan menjadi sama.

♥ Rendam tuala baru dengan air garam, hal ini boleh mencegah tuala dari terjadinya tahi lalat.

♥ Membersihkan kotoran pada spans yang digunakan untuk mengelap kotoran yang melekat pada kuali. Rendam spans ke dalam air garam selama semalam, keesokan harinya, spans tersebut akan bersih seperti baru.

♥ Mengatasi karat atau efek terbakar pada kuali. Masukkan air dan garam secukupnya, biarkan selama 10 minit.

Sumber : thehealth


Beli Vitamin C, Jangan Pilih Banyak Kandungan Gula. Dr Ni Bagi Peringatan!

Memastikan daya tahan tubuh anak-anak  berada pada aras yang baik, pastinya sebagai ibu ayah kita akan memberikan anak-anak makan pil vitamin c sebagai supliment tambahan.

Pun begitu, tahukah ibu ayah saat membeli vitamin sama ada chewable atau gummy, elok kiranya dengar dulu penerangan yang dikongsikan oleh doktor ini.

3 TIPS BELI VITAMIN C
Bila beli vitamin C chewable atau gummy..

Sentiasa pastikan dari mana punca manis vitamin C itu. Adakah sumber:

1) Stevia
2) Gula alkohol : sorbitol/maltitol/xylitol
3) Glucose, sucrose atau fructose
4) Aspartame

Ada orang fikir, asal ada vitamin C…better daripada bagi gula-gula. At least ada lah khasiatnya kan?

Err..tak semestinya tuan puan.

Kita nak beri vitamin C, nak kena tengok label juga. Kita nak pilih vitamin C terbaik. Paling nilai untuk kos yang kita bayar.

1) Jika vitamin C bewarna putih, pulangkan kembali jika warna sudah sangat kuning atau coklat. Vitamin C mungkin sudah teroksida. Maksudnya dah takde kesan antioksida bagus lagi.

2) Pilih pemanis selamat seperti stevia. Elakkan gula tiruan seperti Aspartame. Jangan ambil vitamin C dos mengandungi sugar alkohol (sorbitol,maltitol dan semua tol lain) kerana boleh akibatkan kembung.

3) Pilih Vitamin C tanpa kandungan gula. Penting ni tuan-puan.

Vitamin C bersaing dengan gula untuk penyerapan dalam sel badan..”guna highway” Glut yang sama nak masuk badan.. Malah kajian saintifik menunjukkan gula tinggi menghalang penyerapan vitamin C.

Jadi kita risau, vitamin C kita nak bagi..gula pulak anak kita dapat..Dah la kita bagi banyak vitamin C time anak kita sakit kan.

Bayangkan..jumlah vitamin C dalam label bawah
150mg+460mg = 610mg
Gula 1g = 1000mg

Gula dalam vitamin C contoh ni hampir 2kali ganda kandungan vitamin C…agaknya mana yang banyak serap masuk badan kita?

Agaknya kita beli gula ke beli vitamin C?

Hafiz Sulaiman,
-Pejuang Kesihatan


Mertua Dan Menantu Mengalah, Tak Bermegah. Akhirnya Semua Jadi Mudah

Apabila berkahwin, ada pasangan memilih untuk tinggal berasingan dengan ibu bapa.

Namun ada juga segelintir selesa tinggal dengan mertua.

Bagaimana pun bukan calang-calang menantu sanggup tinggal mertua.

Untuk tinggal sebumbung, sudah tentunya kena ada sikap persefahaman antara satu sama lain.

Sebagaimana perkongsian ini menarik untuk di praktik kan dalam rumahtangga.

MAK PILIH TINGGAL DENGAN MENANTU PEREMPUAN

Dulu belilah rumah besar sikit. Ingat mak ayah nanti dah tua nak duduk dengan saya.

Tapi tak. Mak saya sekarang tinggal dengan adik saya. Anak lelaki dia. Dah tentu di rumah tu ada isteri pada adik saya. Menantu perempuan dia.

Orang kata payah selalu mak mertua nak duduk dengan menantu perempuan ni. Tapi tak. Mak saya suka duduk dengan adik ipar saya. Adik saya ada anak kecik. Dia boleh buat main. Geng hiking dia pun semua dekat sana.

Lagi satu saya rasa pasal saya cerewet. Pisau bawang lain. Pisau daging lain. Pisau buah lain. Tapi tu bukan salah saya. Mak saya juga yang ajar dulu.

“Kenapa kamu potong bawang dengan pisau daging ni kak. Nanti tumpul lah dia”. Kan. Bukan salah saya.

Lepas tu saya tak boleh tengok benda bersepah. Sikit pun tak boleh. Menahar mata aku menahan. Jadi tak duduk sekali pun kadang asyik mengemas. Tapi tu pun bukan salah saya. Mak saya yang ajar juga.

“Baju ni dah diangkat terus lipat. Bukan payah. Sambil tengok TV boleh kan lipat. Lama-lama tangguh lagi malas.” Kan. Bukan salah saya. Mak saya juga punya kerja.

Ha. Sinki. Lagilah. Habis masak habis kemas. Sekali jalan. Jangan bertingkat kotor-kotor dalam sinki. Dua tiga kerja satu masa cepat rehat.

“Kan boleh sambil-sambil. Apa ditenung kari tu sampai gelegak. Sambil tunggu sambil basuh. Cepat siap”. Kan. Bukan salah saya. Saya ikut kata mak saya saja.

Tapi bila tinggal dengan menantu ni, saya nampak mak saya merendahkan sikit ekspektasi dia. Baju ke, sinki ke, pisau ke, dia tak cara mana. Dia larat dia tolong buat. Dia tak larat, dia tak bising buat orang penat.

Dan saya juga lihat adik ipar saya tak secerewet saya. Mudah saja dia. Mak saya taknak masak, dia order. Mak saya potong buah guna pisau daging, dia okay. Mak nak apa saja, dia bagi sedia.

Mereka berdua adalah orang yang ada cara kerja dan pemikiran berbeza yang mentongsampahkan segala yang berbeza itu untuk tinggal bersama. Bersama-sama.

Mak saya korbankan segala prinsip dan mulut dia.
Adik ipar saya korbankan privasi dan keinginan dia.

Saya tahu susah. Tapi bila lihat mak mengalah dan adik ipar tak bermegah, maka saya nampak semuanya jadi mudah.

Rumah itu takda siapa nak lebih kuasa. Anak lelaki kena ikut aku sebab aku ibu. Atau suami kena lebihkan saya sebab saya isteri dia.

Saya kira bila jadi menantu saya kena jadi seperti adik ipar saya. Jangan banyak cara. Pekakkan telinga. Butakan mata. Mulut kena jaga.

Juga sampai satu masa nanti saya kena jadi mak mertua seperti mak saya. Jangan banyak cara. Pekakkan telinga. Butakan mata. Mulut kena jaga.

Semalam kami sambut hari lahir depa semua bersama. Maya. Mak. Dan adik. Bulan 4 semua. Selang hari saja.

Semoga Allah berkati mereka berdua. Orang yang banyak berkorban dan berbuat baik pada sesama mereka. Syurgalah buat pengorbanan kamu berdua hendaknya.

Sumber: Siti Suryani Yaakop

Keluarga Talk: PUASA MENDIDIK JIWA KELUARGA SAKINAH

Bintang Kecil: APA ITU NUZUL QURAN

KELUARGA TALK: Nwan Shah Bin Mohd Dali Fakulti Ekonomi Dan Muamalat, Universiti Sains Islam Malaysia (USIM). Nak tahu formula mengurus belanjawan keluarga dengan sistematik? Ikuti Keluarga Talk kali ini dengan tajuk ‘ Ringgit Diurus Keluarga Lebih Tenang’ bersama panel Prof Madya Dr Nuradli Ridz


Ramai Yang Keliru Tapi Kalau Nak Tahu Dengan Mudah Tentang Disleksia. Ikuti Penerangan Dr Ini.

Disleksia adalah satu masalah pembelajaran iaitu kesukaran mengenal huruf, membaca, menulis, mendengar dan bercakap di sebalik pengajaran yang cukup dan peluang budaya yang sempurna. Sebenarnya masalah ini bukanlah satu penyakit dan ia tidak memerlukan ubat untuk mengubatinya, sebaliknya dengan program pendidikan yang sesuai masalah ini dapat dikurangkan.

SIAPA YANG MENGALAMI DISLEKSIA

Disleksia melibatkan orang dari pelbagai latar belakang tanpa mengira umur, jantina atau bangsa. Disleksia biasanya boleh diperturunkan daripada ibu bapa kepada kanak-kanak.

JENIS-JENIS DISLEKSIA

Disleksia boleh dikategorikan kepada tiga bahagian iaitu;

1. Disleksia visual (penglihatan)
Kesukaran utama yang dihadapi ialah untuk mengingat dan mengenal abjad serta konfugirasi perkataan. Simbol-simbol perkataan yang dicetak juga sukar untuk diterjemahkan. Kemungkinan untuk melihat abjad-abjad tertentu atau sebahagian perkataan adalah secara terbalik

2. Disleksia auditori (pendengaran)
Kesukaran untuk mengingat bunyi abjad, menganalisis bunyi mengikut suku kata perkataan dan menyusun atau menggabungkan suku kata bagi menyembunyikan perkataan. Bunyi percakapan yang tuturkan secara halus juga tidak dapat dibezakan. Masalah untuk membezakan bunyi vokal dengan konsonan juga dihadapi oleh dislaksia auditori

3. Disleksia visual-auditori
Kesukaran membaca yang amat teruk dan ini disebabkan oleh kelemahan untuk memproses tulisan secara visual dan audio

PUNCA-PUNCA DISLEKSIA

a) Keturunan atau genetik
Kebanyakan kes, terdapat beberapa ahli keluarga yang mengalami masalah-masalah yang sama. Kemungkinan punca ini boleh diwarisi yang membezakan adalah darjah keterukannya. Terdapat kajian yang dijalankan telah membuktikan disleksia desebabkan oleh kromosom 15, 1 dan 16 yang boleh diperturunkan secara turun-temurun
.
b) Biologi
Sejarah kanak-kanak disleksia biasanya adalah semasa dilahirkan tidak cukup bulan, kekurangan oksigen semasa dilahirkan atau kelahiran yang amat sukar. Faktor-faktor ini menjadi punca kelambatan atau ketidaksempurnaan perkembangan. Sebahagian daripada kerosakan otak yang menyebabkan kanak-kanak ini mengalami masalah belajar dan kerosakan ini minimum)

c) Kematangan
Terdapat kanak-kanak yang lambat perkembangnya pada banagian tertentu dalam sisitem saraf. Pada kebiasannya kanak-kanak lelaki lambat matang daripada kanak-kanak permepuan. Kelewatan kematangan pada kank-kanak merupakan salah satu kemungkinan punca disleksia

CIRI-CIRI DISLEKSIA

1. Di peringkat pra sekolah mereka mungkin :
a) Lambat bertutur
b) Mengalami kesukaran sebutan atau rima
c) Sukar menulis nama sendiri
d) Payah mengenal bentuk atau warna
e) Sukar memberitahu cerita yang telah didengarinya

2. Di alam persekolahan, kanak-kanak Disleksia mungkin :
a) Gagal menguasai tugasan sekolah seperti membaca, menulis, mengeja atau mengira
b) Tidak suka membaca dan mengelak dari membaca di kelas
3. Kesilapan semasa membaca huruf, perkataan atau nombor (Bacaan terbalik) :
a) 15 dengan 51
b) “was” menjadi “saw”
c) ‘b’ dengan ‘d’
4. Kurang koordinasi seperti sukar mengikat tali kasut
5. Keliru dengan konsep masa seperti ‘semalam’, ‘hari ini’ , ‘esok’
6. Kesukaran memahami, mengingati dan mengikuti arahan
7. Selalu tersalah letak atau hilang barang atau kerja sekolah

LANGKAH MEMBANTU KANAK-KANAK DISLEKSIA

a) Membawa berjumpa dengan pakar pisikologi pembelajaran atau psikologi klinikal pada peringkat awal bagi tujuan menanganinya.
b) Membantu kanak-kanak memahami bahawa walaupun dia mungkin berbeza dalam banyak hal tetapi tetap disayangi.
c) Menambah dan menggalakkan sebarang kemahiran istimewa bakat atau kebolehan semulajadi
d) Sentiasa sabar melayani karenah mereka yang mana biasanya kecewa dengan kegagalan yang berterusan.
e) Membacakan cerita untuk anak-anak serta menjadi ahli persatuan sokongan ibu bapa
f) Memberikan bantuan dan latihan pembelajaran sebelum memasuki tadika.
g) Mengamalkan suasana kasih sayang serta bersikap prihatin dalam mengekalkan suasana harmoni
h) Membuat aktiviti berkeluarga serta memberi bimbingan dalam bidang akademik
i) Memberi kebebasan yang terbatas serta nasihat untuk mengenal identiti sendiri
j) Mengamalkan konsep diri diberi ganjaran atau pujian contohnya bagus, pandai dll.


“Saya Bukanlah Isteri Yang Sempurna…”- Tokti Akui Kekurangan Diri

Memikul tugas isteri, ibu dan dalam masa yang sama seorang wanita yang berkerjaya bukanlah suatu tugas yang mudah untuk digalas. Belum hilang penat mengurus anak, perlu pula lakukan kerja-kerja lain dan sekali gus menjadikan rutin harian terasa kalut.

Namun dengan adanya pasangan dan support system yang baik dan memahami, semua itu tidak menjadi masalah. Hal ini turut diakui oleh penyanyi nombor satu negara, Datuk Seri Siti Nurhaliza Tarudin.

“Betul saya akui bukan mudah untuk urus dua anak dalam satu masa. Rasa macam kalut tapi saya gembira dan berterima kasih sebab ada kakak yang bantu dan memang saya sangat memerlukan sebab saya wanita berkerjaya.

“Waktu kerja tak tentu,macam semalam balik lewat pukul 2, keluar awal pagi jadi memang saya tak terkejar. Saya bukanlah isteri yang sempurna sebab itu saya perlukan support system yang baik.

“Alhamdulillah Aafiyah dan Afwa ada yang menjaganya, malah ada nurse untuk jaga Afwa, memandangkan Afwa masih kecil dan jadi lebih mudah pantau kesihatannya.

“Support system sangat perlu bagi yang berkerjaya dan sibuk macam saya. Syukur ramai membantu meringankan kerja-kerja saya. Itu sebab saya boleh fokus dengan kerja yang saya buat contohnya seperti jika perlu buat photoshoot, buat promosi jualan, rehearsal konsert persembahan semua itu main minda dan tenaga. So far alhamdulillah,” jelas Datuk Siti Nurhaliza yang turut akui suaminya banyak membantu ringankan urusannya ketika ditemui di majlis pelancaran Beaukids perisa terbaharu Anggur serta wajah baru Beaukids Strawberi yang berlangsung di BK Mini Fiesta 2022 baru-baru ini.

Berkongsi lanjut berkenaan Beaukids perisa terbaharu Anggur, siapa sangka rupa-rupanya ada kisah menarik dalam pemilihan perasa anggur itu sendiri.

“Alhamdulillah Aafiah adalah seorang yang jenis kalau dia suka, dia marah, dia sedih, dia memang seorang yang menunjukkan dia punya perasaan akspresi. Bila kita beritahu dekat dia pun, mula-mula pun dia dah wow excited.

“Kita memang tak beri tahu awal-awal apa perisanya supaya dia boleh buat pilihan sendiri.

“Masa penghasilan perisa anggur kita ada satu lagi pilihan, buah yang lain. Jadi kita tak letak warna, gambar dan sedaikan 2 cup sampel berbeza untuk Aafiyah cuba. Antara keduanya, dia pilih anggur.

“Jadi saya nak apa yang the real selera anak-anak, alhamdulillah anggur pilihan Aafiyah dan kemudian barulah saya rasa dan nyata saya juga suka dengan rasanya,’’ cerita Datuk Siti penuh semangat.

Tambahnya lagi, “Saya melihat perniagaan produk kanak-kanak ini sesuai juga saya jadikan Aafiyah mewakili saya untuk mengeluarkan produk. Aafiyah mungkin rezeki saya dengan nama yang bagus, Aafiyah itu sendiri memberi makna yang terbaik. Jadi itulah sebabnya kita letakkan nama Aafiyah untuk jenama minuman ni.

“Akan datang insyaAllah akan ada produk penjagaan kesihatan seperti balm dan sebagainya dengan jenama Afwa. Tapi itu masih dalam peringkat R&D, kalau ada kita akan umum,” jelas Datuk Siti Nurhaliza lagi berkenaan perancangan masa depan dalam perniagaan produk kanak-kanak.


DIY Sendiri Wainscoting, Kena Tahu Jenis-Jenis Baru Deko Cantik Dan Kemas. Lelaki Ini Kongsi Info Tentang Material Ini.

Trend sekarang, nak nampak rumah mewah menggunakan wainscoting aje. Bukan mengupah tukang rumah tetapi boleh dilakukan dengan sendiri.

Ingin mendapat harga bajet yang murah, ramai yang melakukan sendiri pemasangan wainscoting, Namun, tahukan anda bahawa ada beberapa jenis wainscoting,

Apa kata lihat perkongsian ini. Mudah untuk kita memilih wainscoting, yang terbaik,

Saya nak kongsikan pengalaman saya pasang wainscoting dari semua jenis material secara DIY. Kelebihan dan kekurangan setiap material mungkin berguna untuk warga KKD sebagai panduan. Gambar bagi setiap jenis material pun saya letak sekali. Ini cuma pandangan saya mungkin berlainan setiap orang.

Wainscoting Foam : Sangat murah dan ringan. Tetapi susah sangat nak dibentuk dan mudah penyek. Sukar nak kembali kepada bentuk asal. (Pandangan peribadi saya 1 bintang)

Wainscoting PVC Roll: Harga mahal dari foam tetapi murah dari kayu. Tidak boleh dipenyek. Tapi juga sedikat susah untuk dibentuk sebab datang dalam bentuk roll. (Pandangan peribadi saya 2 bintang)

Wainscoting PU/Plaster : Harga lebih kurang PVC. Keras dan tegak. Kelebihannya panjang 2meter lebih. Cuma material ni senang patah terutama kalau beli online. Juga sukar untuk mengikut permukaan dinding yang tidak rata. Kekurangan lain susah sikit nak potong memerlukan gergaji paip dan sedikit kemahiran. (Pandangan peribadi saya 3) bintang)

Wainscoting Kayu: Harga agak mahal, tetapi ada peminat tersendiri kerana corak bunganya yang bermacam jenis. Memerlukan kesabaran bila pasang kerana perlu gosok dengan kertas pasir dan cat sebelum mendapat hasil permukaan yang diinginkan. Pemotongannya juga memerlukan peralatan seperti gergaji dan memerlukan sedikit kemahiran. Tidak sesuai untuk rumah yang mempunyai permukaan dinding yang tidak rata kerana wainscoting kayu akan kelihatan tergantung dan memerlukan banyak kerja kemasan. (Pandangan peribadi saya 3 bintang).

Wainscoting Plastic/Hard Plastic- Harga murah dari PVC dan kayu. Keras dan tegak.tetapi masih boleh dipotong menggunakan pisau tajam. Kualiti ok kerana tak perlu gosok atau cat sebaliknya datang dengan permukaan yang licin. Sesuai untuk permukaan dinding yang tak rata kerana walaupun tegak tetapi masih boleh dilentur untuk mengikut permukaan dinding.Kelemahannya ianya datang dalam panjang 1 meter setiap batang jadi anda memerlukan lebih gap filler untuk menyambung satu sama lain. (Pandangan peribadi saya 4 bintang).


Didik Anak Supaya Cintakan Al-Quran, Ustazah Ini Kongsi Caranya, Boleh Jadi Panduan.

Kini dengan pelbagai pengaruh media sosial dan pelbagai lagi pesekitaran lain, bukan mudah nak mendidik anak untuk suka membaca Al Quran. Apa pun dalam didik  anak untuk suka baca Quran ni, kena dilakukan secara istiqomah.

Sebagaimana pandangan ustazah ini berkongsi coretan apabila muridnya bertanya cara  agar mencintai Al-Quran. Tip yang diberikan boleh dipraktikan juga untuk mendidik anak-anak.

Bila murid tanya.. Ustazah kenapa mesti baca Al-Qur’an? Inilah jawapan yang akan buat murid cintakan Al-Qur’an.

Pernah berlaku peristiwa, seorang lelaki lingkungan 50-an dimasukkan ke hospital. Disaat akhir hayatnya dia sering memeluk Al-Qur’an sambil menangis. Sikap lelaki ini mendapat perhatian seorang Nurse .

Gelagatnya menimbulkan persoalan, kenapa Al-Qur’an itu tidak dibaca tetapi hanya dipeluk sambil meratap?

Jawapan lelaki itu membuatkan Nurse tadi hampir menitiskan air mata.

” Boleh tak tolong bacakan Al-Qur’an ini, pak cik tak pandai baca” Pintanya dalam kesedihan.

Jelas kelihatan penyesalan di wajahnya.

Belajar Al-Qur’an paling mudah. Muda atau tua mesti dapat kuasai dengan cepat kerana kalimahnya itu adalah mukjizat. Bagaimanapun situasi kita, Allah SWT sentiasa akan permudahkan urusan. Lebih-lebih lagi, orang yang bersungguh-sungguh mempelajarinya.

Harta yang bertimbun, makanan yang sedap-sedap, kereta besar lagi mewah tidak setanding dengan nilai Al-Qur’an, terutama saat kita menuju kematian.

Ada Al-Qur’an, kita akan miliki segalanya.

Tiga hari kita meninggalkan Al-Qur’an, hidup akan terasa kosong. Unsur-unsur negatif, maksiat, nafsu ammarah akan berebut memasuki hati kita. Namun apabila dibaca kalimah Al-Qur’an, perkara negatif berlumba melarikan diri kerana cahaya daripadanya akan menghapuskan kegelapan.

” La Tahzan inna ha ma’ana”

Jangan bersedih sesungguhnya Allah akan sentiasa bersama dengan kita.

Hati yang sedih, kecewa, terluka dan sakit akan terubat dengan ayat ini. Terasa Allah itu dekat, hampir dan seolah sentiasa mendapingi. Rindu pada Allah baca dan tadabburlah Al-Qur’an.

Al-Qur’an itulah tanda cinta Allah kepada kita.

Kenapa Allah beri apa yang kita tak mahu?

Kenapa tak dapat apa yang kita harapkan?

Allah سبحانه وتعالى menjawab :

وَعَسَىٰ أَن تُحِبُّوا شَيْئًا وَهُوَ شَرٌّ لَّكُمْ ۗ وَاللَّـهُ يَعْلَمُ وَأَنتُمْ لَا تَعْلَمُونَ

“Dan boleh jadi kamu benci kepada sesuatu padahal ia baik bagi kamu, dan boleh jadi kamu suka kepada sesuatu padahal ia buruk bagi kamu. Dan (ingatlah), Allah jualah Yang mengetahui (semuanya itu), sedang kamu tidak mengetahuinya.

” (Surah al-Baqarah ; Ayat 216)

5.Teman yang menerangi dan melapangkan lahad.

Rumah yang penghuninya sentiasa membaca Al-Qur’an akan terang bercahaya, begitu juga dalam kubur. Tidak akan gelap dan tidak akan sempit kubur orang yang mendapingi Al-Qur’an,

Daripada Abu Umamah RA, Rasulullah SAW bersabda: “Hendaklah kamu semua membaca al-Quran, sesungguhnya al-Quran akan datang pada kiamat memberi syafaat kepada orang yang membaca dan beramal dengan hukum-hakamnya.” (HR Bukhari dan Muslim)

Abu Darda berkata,

“Tiga perkara yang membuat aku ketawa dan tiga perkara menyebabkan aku menangis.Tiga perkara itu ialah:

-orang yang mengejar dunia padahal kematian sedang mengejarnya,

-Individu yang ketawa terbahak-bahak, tetapi dia tidak tahu adakah Tuhannya reda kepada-nya atau memurkainya.

-Individu yang lalai padahal Allah tidak pernah lalai kepadanya.


“Beberapa Hari Lepas Dia Demam & Mengadu Sakit Kepala.”  Pelawak Abam Bocey Meninggal Dunia. Al-Fatihah!

Pelawak popular Abam, yang juga anggota kumpulan Bocey meninggal dunia di kediamannya di Gombak pada Isnin. Berita mengejutkan tersebut dimaklumkan kepada Gempak oleh Ali, iaitu adik kepada Abam.

“Isteri Abam, hubungi saya dan beritahu abang saya tidak sedarkan diri.

“Saya bergegas kediaman Abam dan ya, dia sudah tidak bernafas,” katanya gagal mengawal emosi.

Sementara isteri Abam, Nor Hidayah turut mengesahkan perkara tersebut.

Hidayah memberitahu Allahyarham demam dan mengadu kurang sihat sejak dua hari lalu.

“Beberapa hari lepas dia demam dan mengadu sakit kepala. Tetapi bila ajak ke hospital, dia tak mahu.

“Katanya hanya demam dan sakit kepala biasa. Tapi…pagi tadi saya kejutkan untuk solat subuh, namun dia tak ada tindak balas daripada dia,” katanya menangis teresak-esak.

Abam dan Nor Hidayah berkahwin pada 2017 dan dikurniakan seorang anak lelaki, Syed Uthman Hamzah Al-Juffrey bin Syed Umar Mokhtar Al-Juffrey, 5 bulan.

Abam atau nama sebenarnya Syed Umar Mokhtar bin Syed Mohd Redzuan, 32, merupakan seorang pelawak, pelakon dan ahli kumpulan Bocey bersama Fad dan Achey.

Berita pemergian Abam Bocey ini juga turut diumumkan oleh rakannya, Fad Bocey dan Achey di Instagram.

Allahhuakbar,Allahhuakbar,Allahhuakbar,innalillahiwainnailaihirojiun..kenapa kau pergi dulu bam?kenape tak tunggu aku,aku jauh ni,aku nk peluk cium kauuuuuuuuu


Ruang kecil Tapi Nak Tanam Pokok? Ikut Cara Lelaki Ni DIY Rak Pasu Guna Paip PVC.  Jimat Ruang, Kreatifnya!

Tak dinafikan sekarang ramai yang suka menanam pokok bunga. Ada yang membeli pokok yang siap tapi pening memikirkan ruang yang terhad.

Salam semua KKDIY.
Kali ni nak share rak pasu diy dari paip pvc permintaan isteri tersayang.

Sambung2 paip pvc, alaskan kayu spin terpakai dan skru. Jadi lah rak pasu bunga ni. Sesuai untuk pasu yang agak kecil dan ringan.

Pemasangan fitting ni agak ketat. Memng tak guna gam langsung. Cuma kayu tu kita skru kn ke paip.

Next time nak adjust tinggi atau extend mana2 bahagian, boleh cabut semula.

Dan boleh juga kalau pasangkan roda untuk mudah alih. Supaya lebih selamat, ikatkan pada dinding belakang supaya tak mudah tumbang ke depan.

Fittting tu semua online kt shoppe saiz 3/4 inchi.
Semoga bermanfaat.


Jerawat Muncul Je, Segera Buat Aloe Vera Ais. Confirm Cepat Kecut!

Jika sebelum ini pernah viral tentang penjagaan wajah dengan menggunakan kiub ais yang diperbuat daripada  buah tomato, yang dikatakan boleh menjadikan kulit muka lebih halus, glowing dan cantik. Ternyata ianya terbukti dan telah ramai amalkannya.

Kali ini apa kata anda mencuba pula menghasilkan kiub ais menggunakan aloe vera pula. Bukankah aloe vera sangat banyak manfaatnya untuk wajah agar kekal lembab dan lembut sepanjang masa.

Malah menurut perkongsian Syakirah apabila mengamalkan cara ini, jerawat di wajah akan lebih cepat kecut. Jadi jangan tunggu lagi, usahakan perawatan wajah alami ini untuk mendapatkan kulit wajah yang cantik dan mulus. Selamat mencuba!

Bahan-bahan:

Aloe vera

Bekas air

Cara buat :

2. Korek isi aloe vera dengan menggunakan sudu.

3. Masukkan ke dalam bekas

4. Masukkan air ke dalam bekas tersebut

5. Bekukan di dalam peti sejuk.

6. Sedia untuk dioleh ke wajah.

Sumber : Syakirah Ahmad Radzi


“Arwah Garang, Tapi Tersenyum Ketika Meninggal Dunia,” Ayah Mas Idayu Pergi Selamanya

“Arwah ayah garang, tetapi tersenyum ketika meninggal dunia,” kata penyanyi dangdut popular, Mas Idayu, 51, ketika berkongsi mengenai pemergian arwah bapanya, Allahyarham Mesnun Hassan, 78, pada 28 Februari lalu.

Mas Idayu lebih mesra disapa Mummy berkata, wajah arwah ketika meninggal dunia kelihatan bersinar dan lebih cerah.

“Kulit arwah bukannya gelap sejak muda, tetapi apabila meningkat usia kulitnya makin gelap. Namun, saya nampak kulitnya lebih cerah dan ceria daripada sebelum ini ketika meninggal dunia,

“Malah, arwah juga tersenyum. Arwah seorang yang garang dan susah nak senyum,” katanya kepada BH Online.

Terdahulu, arwah Masnun disahkan meninggal dunia pada jam 12.23 tengah malam di sebuah hospital di Kota Tinggi, Johor akibat kencing manis pada 28 Februari lalu.

Kata Mas Idayu, arwah tidak menghidap penyakit serius lain, namun penyakit kencing manis menyebabkan buah pinggangnya terkesan.

“Arwah ada kencing manis, tetapi tiada penyakit lain. Disebabkan kencing manis, ia merosakkan buah pinggangnya,” katanya.

Pelantun lagu Cintaku 100% itu bersyukur berkesempatan memandikan arwah bapa ketika terlantar sakit dan melihat wajahnya sebelum arwah dikebumikan.

“Alhamdulillah, saya sempat pulang ke kampung ketika arwah sakit dan dapat mandikannya. Kalau nak ikutkan arwah malu sebab anak perempuan, tetapi syukur, dapat juga saya peluang mandikan arwah.

“Kali terakhir saya bertemu arwah ketika majlis pernikahan saya,” katanya.

Sumber : Berita Harian


Syamsul Yusof Fail Permohonan Nusyuz Ke Atas Puteri Sarah

Pengarah sensasi, Syamsul Yusof mendedahkan isteri pertamanya, Puteri Sarah Liyana mempunyai hubungan bersama bekas kekasihnya yang juga merupakan suami orang.

Ia ekoran Syamsul yang telah memfailkan permohonan nusyuz terhadap isterinya atas sebab tersebut dan dakwaan mengabaikan nafkah di Mahkamah Rendah Syariah Gombak Timur pada Selasa.

Syamsul yang juga merupakan seorang pelakon itu turut meluahkan rasa kesal serta mengakui tidak dapat menerima isteri tercintanya berhubung dengan bekas kekasih.

“Saya tahu berkenaan Sarah berhubung dengan bekas kekasih. Dia bukan seorang pelakon, hanya orang biasa jadi jangan salah faham. Bekas kekasih dia sewaktu di kolej lagi.

“Siapa yang boleh terima kalau mengetahui isteri kita ada berhubungan dengan suami orang? Lillahitaala, perkara ini bukan ditimbulkan kerana saya sekarang perlukan sesuatu untuk membantai Sarah, tidak sama sekali,” dakwanya.

Mengulas lebih lanjut, Syamsul berkata dia tidak mahu mengeruhkan keadaan namun tidak dapat berdiam diri setelah Puteri Sarah melemparkan pelbagai fitnah terhadap dirinya.

“Saya tidak mahu berkongsi mengenai perkara ini kepada umum, tapi malangnya mungkin salah saya selama ini saya berdiam keadaan menjadi sangat keruh.

“Saya yakin, melihat keadaan Sarah yang melemparkan pelbagai tuduhan dan tohmahan tak bagi nafkah, fitnah saya memukul dan sebagainya.

“Pada minggu lepas, saya terkejut bila di mahkamah dia tuduh saya pukul dia. Saya tahu dia marah dan benci saya tapi adakah sampai ke tahap memfitnah saya.

“Saya masih berfikir adakah perkara terbaik untuk saya membuka mulut? Saya tetap berdiam… Saya tak mahu memburukkan Sarah atau membuka aibnya.

“Saya memilih untuk berdiam diri sehingga kedua orang tua saya sendiri pun tidak tahu menahu mengenai konflik rumah tangga saya. Seperti yang semua tahu, ibu bapa saya juga menghentam saya.

“Ini bukan caranya. Hanya kerana saya tak mahu menceraikannya dia mahu malukan saya. Berkali-kali saya menghubunginya untuk berbincang, tapi saya rasa Sarah mungkin suka dengan drama ini semua.

“Saya bukan nak melawan Sarah. Pada akhirnya, dia tetap isteri saya,” akhirnya.

Selain alasan curang, difitnah abai nafkah dan memukul, peguam Azmi Mohd Rias mewakili Syamsul berkata permohonan nusyuz tersebut juga disebabkan oleh Puteri Sarah yang meninggalkan rumah mereka sejak Oktober 2020 lalu tanpa meminta keizinan.

Dalam pada itu, Puteri Sarah mengatakan dia tidak tahu-menahu mengenai tuntutan nusyuz yang dibuat oleh pengarah filem epik Mat Kilau: Kebangkitan Pahlawan itu.

“Saya pun tak tahu apa-apa. Tunggu sahajalah apa tindakan dan dakwaan dia petang nanti,”ujarnya.

Pemilik nama Puteri Sarah Liyana Megat Kamaruddin berkata, dia berlapang dada dan sedia berjuang nasibnya sebagai seorang isteri.

“Nak kata saya isteri derhaka apa semua, saya tak boleh komen panjang. Kita tunggu apa dia nak buat selepas ini sebab sekarang saya sedang sibuk bekerja (shooting) cari duit sendiri,” katanya lagi.

Jelasnya lagi, walau apa-apa pun yang berlaku, dia tetap akan mempertahankan nasibnya dan akan memberi keterangan lebih selepas mendapat tahu situasi sebenar.

“Selepas apa yang berlaku petang ini, baru saya akan buka mulut. Buat masa sekarang, kita tengok sahaja apa permainan dia.

Dikesempatan itu, ibu kepada dua cahaya mata itu meminta doa orang ramai agar urusunnya dipermudahkan dan keadilan berpihak kepada mereka yang benar.

Terdahulu, Syamsul Yusof enggan menceraikan isteri pertamanya ketika prosiding sebutan kes mereka, baru-baru ini.

Untuk rekod, Syamsul dan Puteri Sarah berkahwin pada 8 Mac 2014 dan dikurniakan sepasang cahaya mata iaitu Syaikhul Islam, 6, dan Sumayyah, 4.

Sumber: TikTok mStar, Kosmo! Online


Sentiasa Bersyukur Dalam Rumahtangga, Rezeki Dan Keluarga Makin Bahagia.

Sentiasa bersyukur dalam rumahtangga,  bersyukur bukan setakat pada rezeki sahaja tapi bersyukur juga dengan jodoh

Terima seadaanya,

❇ada pasangan tak romantik tapi dia tak pernah berkira kalau minta apa-apa

❇ada pasangan mulut memang laser tapi bila nampak kita susah dia mesti bantu bukti hati dia baik

❇ada pasangan tak geti nak menolong tapi bila di saat kecemasan dia la orang pertama yang tawarkan bantuan.

Jodoh kita Allah jadikan bukan untuk sempurna hidup kita tapi sebenarnya tugas kita untuk menyempurnakan hidup jodoh kita tu.

Mudah je nak gembira, gembirakan jodoh kita dulu dan hidup kita akan gembira dengan sendirinya.

Sumber: FB Mohd Fhais


Wanita Ini Kongsi Tips Simpan Sayur Kekal Segar Sampai Sebulan. Antaranya Daun Ketumbar Pun Kekal Segar, Memang Menjadi!

Semua wanita ingin memastikan sayur yang di beli di pasar kekal segar. Boleh lah berjimat cermat. Juga nak masak pun boleh guna bahan masakan dengan mudah. Ambil semua dalam peti ais tak perlu ke kedai dah.

Tapi nak simpan sayur agar kekal segar dan tahan lebih lama daripada biasa ada caranya yang tertentu. Cara penyimpanan sayur-sayuran yang betul, mampu membuatkan ia kekal segar, tahan lama dan tidak mu rosak.

Sekaligus menjimatkan belanja dapur dan mengelakkan pembaziran. Jom ikuti cara wanita ini puan, Noor Hafiza Mohamad.

Ikuti tip ini.

SIMPAN DALAM BOTOL

Sayur jangan letak di bahagian hujung peti ais nanti daunya jadi beku. Rujuk video lanjut.

BAWANG PUTIH DAN CILI PADI

DAUN BAWANG

-Simpan dah seminggu, pastikan daun yang rosak di buang 3 hari elak dia bercampur dan rosakkan daun lain. Jangan biarkan dua minggu nnti daun tu rosak.

CILI DAN KETUMBAR SEGAR SEHINGGA SEBULAN:

-Tukar tisu lapik cili bila basah dan basuh daun ketumbar 4 hari sekali. Rujuk video

SIMPAN LOBAK MERAH

Menarik kan tip ni. Selamat mencuba!


“Ingat Tak Letih Ke Jadi Anak Sulung.” Bebelan Si Cilik Ini Bikin Netizen Berdekah.

Tanggungjawab anak sulung sangat besar. Tapi, ramai menganggap mereka ada banyak kelebihan sedangkan mereka selalu berkorban dan melalui pelbagai cabaran!

Malah anak sulung ni punya kehebatan antaranya yakin dii dan berani. Malah ada juga dianggap sebagai ‘bossy’.

Menarik dengan perkongsian ini, bebelan si cilik yang memberi tahu asyik kena marah bila adiknya buat perangai. Lebih mencuit hati apabila dinyatakan dalam loghat Terengganu.

“Ingat Tak Letih Ke Jadi Anak Sulung, ada buat hal kita kena marah.”

Dalam pada itu, tinjuan dikalangan netizen rata-rata meluahkan rasa lucu melihat gelagat anak kecil itu.

Sumber:


“Suami Jangan Tambahkan Penat Isteri,  Kenal Pasti Dan Peluk Supaya Hilang Penatnya!

Isteri dan ibu mana yang tak pernah rasa penat bila menguruskan hal rumah tangga. Namun semua itu dilupakan seketika kerana merasakan ianya satu tanggungjawab dalam berkeluarga.

Benar ia satu tanggungjawab tapi isteri kenalah bijak mengawal tekanan dalam diri. Kalau penat, bawa-bawalah rehatkan tubuh dan minda. Suami pula jangan buat tak faham. Jangan sebabkan kita jenis tak ambil kisah sampaikan
isteri penat pun kita tak tahu.

Terkedu saya bila ramai sangat mengadu tak dapat kawal emosi bila berhadapan dengan anak.

Jadi saya merayu sangat kepada para suami semua untuk tengokkan isteri masing-masing kat rumah sana.

Isteri ni dia takkan mengadu sangat dia penat. Dia taknak bebankan suaminya tapi kita boleh tahu tanda-tanda isteri dah penat melampau.

Antaranya :

? Isteri dah mula banyak mengomel dan membebel daripada biasa

? Benda sekecil apa pun boleh trigger si dia untuk menjadi marah dan beremosi

? Menangis sendirian di dalam bilik tanpa sebab

? Mudah jatuh sakit

? Wajah jadi redup tak bermaya

? Jadi hilang selera makan atau selera makan meningkat melampau lampau

? Selalu tinggikan suara tanpa sebab pada anak-anak

? Akhirnya anak-anak jadi tempat si isteri melampiaskan tekanan emosi

Cuba peluk si isteri tu sekali sekala dan mintak si isteri ceritakan masalah sebenar. Mintak si dia cerita daripada hati ke hati.

Nanti hujung hujungnya si isteri akan buka cerita juga yang dia sebenarnya tengah penat dan perlukan bantuan si suami untuk uruskan rumahtangga.

Percayalah, emosi isteri akan jadi sangat tak stabil bila keperluan fisiologi (physiological needs ) paling asas seperti tidur, makan dan rehat yang cukup tu kita tak pedulikan.

Taufiq Razif
Sangat percaya takkan jatuhnya ego seorang lelaki yang belajar untuk memahami isterinya sendiri

Kredit: Taufiq Razif


Inilah Pengorbanan Ibu! Bergaji RM30 Sehari, Wanita Ini Menghantar Anak Menaiki Bas Ekspres Ke Sekolah SBP. Sungguh Inspirasi!

Ibu bapa mana yang tidak gembira setelah anak tersayang memperolehi kejayaan cemerlang dalam peperiksaan. Lebih manis lagi, mendapat tawaran melanjutkan pelajaran ke sekolah berasrama penuh (SBP). Biarpun, sejumlah besar peruntukkan diperlukan untuk menguruskan pembelanjaran anak, segalanya akan diusahakan supaya anak mendapat tempat baik hasil usaha gigih.

Sungguh inspirasi kisah seorang ibu yang sanggup menaiki bas ekspres dari Pengkalan Kubor, Kelantan mengiringi anak perempuannya ke sekolah berasrama penuh. Walaupun beliau hanya berpendapatan RM30 sehari di sebuah kedai makan, ia tidak menjadi halangan kepadanya untuk memastikan anaknya mendaftar pada hari itu.

Menerusi laporan Astro AWANI, Che Esah sanggup menaiki bas ekspres dari Pengkalan Kubor, Kelantan mengiringi anak perempuannya ke sekolah berasrama penuh. Bagi menguruskan persekolahan anaknya, beliau dan anaknya menumpang di rumah saudara mereka di Gombak selama beberapa hari. Meskipun hanya berpendapatan RM30 sehari dengan menyara lima anaknya, peluang yang diberikan oleh kerajaan terhadap golongan B40 amat bermakna buatnya.

“Rezeki anak-anak kalau kita tidak ada, cakap sabar minta doa kepada Allah biar tenang hati rezeki mana boleh … Alhamdulilah anak-anak saya belajar duit itu kalau saya pergi kerja dapat memang satu hari habis esok saya kena cari kalau tidak pergi tidak ada, walaupun sedikit tapi cukup Allah bagi.”

Riak wajahnya kesedihan tetapi tetap bangga melihat kejayaan anaknya. Beliau menjelaskan, menghadapi masalah kewangan bagi menjelaskan yuran yang melebihi RM1000, namun diatasi setelah berkongsi masalah dengan pihak sekolah untuk mempertimbangkan sumbangan daripada Skim Projek Khas oleh Kementerian Pendidikan untuk golongan kurang mampu.

Balas jasa ibu

Dalam pada itu, anak Che Esah, Adik Nurhani Razak punya impian untuk membalas jasa orang tuanya.

“Saya nak beli rumah. Saya nak ibu saya selesa dan saya nak jadi Pensyarah Sains.”

Apa yang pasti, kisah ini adalah antara perkongsian yang inspirasi buat anak daripada golongan B40 setelah kerajaan memberi peluang sebanyak 60 peratus kepada golongan ini.

Untuk rekod, seramai 9,530 murid berdaftar di Sekolah Berasrama Penuh seluruh negara. Daripada jumlah itu, peningkatan 15.34 peratus pelajar golongan B40 dicatatkan iaitu seramai 4,888 orang.

Sumber: Astro Awani via cempedakcheese.com


Rahsia Isteri Yang Suami Kena Tahu, Barulah Rumahtangga Makin Sweet! Mesti Cuba 10 Tip Ni

Sesungguhnya dalam melayari bahtera hidup bersama pasangan, banyak perkara perlu dipelajari bagi mencari kematangan dan kebahagiaan. Walaupun anak sudah ramai dan semakin matang, ini tidak bermakna, kemanisan rumahtangga dibiarkan berlalu pergi.

Biarpun usia perkahwinan makin bertambah, tetapi hubungan dengan pasangan semakin intim. Kepada suami, selami rahsia isteri anda untuk memastikan alam perkahwinan makin intim. Isteri jangan lupa tag pasangan anda, biar suami tahu inilah rahsia wanita.

Ini Beberapa Tips Mencapai Bahagia
1) Beri pujian kepada isteri
Jangan lokek memberi pujian kepada isteri dengan mengatakan dia cantik dan kemas.
Pujian ini penting untuk menaikkan semangat isteri tatkala semangatnya hilang dan luntur.

2) Dengar pendapat isteri
Suami isteri perlu sering bertukar-tukar pendapat tidak kira taraf pendidikan atau profesionalisme mereka. Isu semasa boleh dijadikan sebagai ‘ice-breaking’.
Kemudian,berbincanglah mengenai hal rumah tangga dan masa depan.
Suami boleh bertanyakan pandangan isteri mengenai masalah kerjanya.

3) Penuhi hajat isteri
Bukan semua hajat isteri boleh dipenuhi suami.
Bukankah pemberian itu melambangkan anda suami yang amat menghargai pengorbanan isteri.

4) Anggap pasangan seperti diri sendiri
Menganggap pasangan sebagai diri sendiri yang harus dihargai, dibelai, dihormati, disayangi dan dikasihi. Semua orang suka dibelai dan dikasihi apatah lagi pasangan suami isteri. Mengapa selepas berkahwin cinta tidak sehangat sewaktu bercinta. Inilah yang sering diabaikan oleh banyak pasangan. Pasangan anda adalah cerminan diri anda sendiri.
Kemana pon anda pergi, potret wajahnya perlu anda bawa bersama. Jika ini diamalkan selalu, rumahtangga akan bahagia.

5) Isteri bukan pembantu rumah
Banyak suami menganggap kerja-kerja rumah tanggunjawab isteri seratus peratus.
Padahal dalam Islam, tidak ada hukum isteri wajib melakukan kerja rumah.
Cuma,ajaran Islam mengatakan wanita berkahwin yang taat dengan suami dan Tuhan, menjaga harta dan maruah suami dengan sebaiknya akan dijamin syurga. Itu sahaja.
Atas jaminan inilah ramai wanita tidak berkira dengan kerja rumah yang mereka lakukan.

6) Isteri juga manusia
Mereka ialah golongan wanita yang penuh dengan perasaan emosi.
Apabila mereka redha dan bahagia dengan setiap perkara yang mereka lakukan, maka perasaan mereka tenang dan gembira. Namun, jika mereka tertekan dengan apa yang berlaku, maka emosi mereka mulai berkecamuk dan sering mencari jalan keluar daripada masalah yang mereka hadapi.

7) Ingat tarikh penting
Manusia memang suka dihargai dan dikejutkan dengan pemberian hadiah oleh sesiapa sahaja apatah lagi daripada orang yang disayangi. Cukup sekadar seutas jam atau sehelai tudung. Jika ‘budget’ anda tidak mencukupi, memadai sekuntum bunga dan sekeping kad.

8) Bantu ringankan tugas isteri
Suami perlu turun padang membantu isteri jika setiap hari isteri anda bertungkus lumus memasak,membasuh dan mengemas rumah. Jika anda tidak mahir memasak makanan yang berat seperti lauk pauk, cukup sekadar menggoreng ikan atau telur. Cuba perhatikan isteri anda yang sedang menikmati makanan anda masak. Tentu dia gembira dan tersenyum.

9) Bawa isteri berehat
Kebanyakan suami menganggap berjauhan daripada isteri kebebasan baginya kerana isteri tidak dapat menghidu apakah dilakukan di belakangnya. Kini, anda cuba terbalikkan situasi ini. Sentiasa bawa isteri berjalan-jalan dan berehat di tempat peranginan.

10) Ciuman khas untuk isteri
Cuba tanya diri sendiri bilakah kali terakhir anda mencium dahi isteri anda ketika dia berehat selepas penat bekerja.
Tahukah anda ciuman anda di dahi atau kucupan di bibirnya dapat menghilangkan segala kepenatan dan tekanan pada dirinya hari itu. Begitulah kuatnya kuasa ciuman suami kepada isterinya.

Semoga tip ini menjadi panduan agar hubungan semakin intim dan sweet!